text:
Һаҡлыҡ банкы «Башнефть» компанияһына нефть поставкалау буйынса 54 миллиард һумға гарантиялар бирәсәк
ӨФӨ, 2015 йыл, 23 ғинуар. /«Башинформ» мәғлүмәт агентлығы, Эльвира Латипова/.
«Башнефть» Һаҡлыҡ банкы менән нефть поставкалау буйынса 54 миллиард һумға гарантиялар биреү тураһында килеште. Килешеүгә 21 ғинуарҙа ҡул ҡуйылды, тиелә нефть компанияһы материалдарында.
Нефть поставкалау тураһында ентекле килешеү күрһәтелмәгән.
«Башнефть» акционерҙар нефть компанияһы» асыҡ акционерҙар йәмғиәте — Башҡортостандың яғыулыҡ-энергетика комплексы предприятиелары базаһында барлыҡҡа килгән нефть компанияһы. Рәсәйҙең 20-нән ашыу төбәгендә һәм сит илдәрҙә эшмәкәрлек алып бара. Декабрь башында «Система» акционерҙар финанс корпорацияһы милкенән Рәсәй Федерацияһы милкенә күсте.


c: text/html

text:
31 март
31 март — григориан стиле буйынса йылдың 90-се (кәбисә йылында 91) көнө. Йыл аҙағына тиклем 275 көн ҡала.
Йөкмәткеһе
Байрамдар[үҙгәртергә | вики-тексты үҙгәртергә]
- Мальта — Азатлыҡ көнө.
Тарихи ваҡиғалар[үҙгәртергә | вики-тексты үҙгәртергә]
- 1889 — Эйфель башняһын рәсми асыу көнө. Конструкторы Гюстав Эйфель башня башына француз флагын элә.
- 1901 — Беренсе «Mercedes-Benz» автомобиле эшләп сығарыла.
- 1918 — Әзербайжанда 1918 йылғы ваҡығалар иҫтәлегенә траур.
- 1918 — АҠШ беренсе тапҡыр йәйге ваҡытҡа күсә.
Был көндө тыуғандар[үҙгәртергә | вики-тексты үҙгәртергә]
- 1882 — Корней Чуковский, урыҫ балалар яҙыусыһы, тәнҡитсе, тәржемәсе.
Был көндө үлгәндәр[үҙгәртергә | вики-тексты үҙгәртергә]
- 1982 — Дәүләтов Бәкер Рәхим улы, Бөйөк Ватан һуғышында ҡатнашыусы, Советтар Союзы Геройы (1944).

robotstxt: allowed

filter: keep


text:
Волга буйы федераль округында Әсәлек һәм балалыҡ мәсьәләләре буйынса совет ойоштороласаҡ
Көн элгәре Әсәлек һәм балалыҡ мәсьәләләре һәм етем балаларҙың хоҡуҡтарын яҡлау буйынса совет булдырыу тураһында ҡарар ҡабул ителде, тип хәбәр итте Рәсәй Президентының Волга буйы федераль округындағы Тулы хоҡуҡлы вәкиле Михаил Бабич.
— Бындай совет алдағы көндәрҙә булдырыласаҡ, — тине Рәсәй Президентының Тулы хоҡуҡлы вәкиле. – Унда профилле эш төркөмдәре формалаштырыласаҡ. Был категория балаларға ярҙам итеү өсөн Рәсәй кимәлендә тормошҡа ашырыуҙы талап иткән тәҡдимдәрҙе ҡыҫҡа ваҡыт эсендә әҙерләй алырбыҙ, тип уйлайым.
Өфөгә визиты сиктәрендә Михаил Бабич балаларҙың хоҡуҡтарын яҡлау мәсьәләләре буйынса кәңәшмәлә ҡатнашты. Артабан тормошҡа ашырыласаҡ тәҡдимдәрҙе әҙерләү өсөн етем балалар хоҡуҡтарын яҡлау буйынса барлыҡ мәғлүмәтте дөйөмләштереү кәңәшмәнең төп маҡсаты булып тора, тип хәбәр итте ул журналистарға. Былтыр Рәсәй Президенты Владимир Путин ҡушыуы буйынса Тулы хоҡуҡлы вәкил аппаратында махсус эш төркөмө булдырылды, ул етем балаларҙың хоҡуҡтарын яҡлау өлкәһендәге мәсьәләләрҙе өйрәнә. Кәңәшмәлә ҡатнашыусылар тупланған тәжрибәне, мәғлүмттәрҙе дөйөмләштереп, етем балалар өсөн лайыҡлы йәшәү шарттарын булдырыу мәсьәләләрен тикшерҙе.


text:
Республикала күп фатирлы йорттарға капиталь ремонт үткәреү буйынса адреслы программа әҙерләнә
Башҡортостандың Торлаҡ-коммуналь хужалыҡ министрлығы 2012 йылға республика бюджеты средстволары ҡатнашлығында күп фатирлы йорттарҙа капремонт үткәреү буйынса республика адреслы программаһын әҙерләй. Унда йәмғеһе 57 муниципаль берәмек ҡатнашасаҡ, тип хәбәр иттеләр БР Торлаҡ-коммуналь хужалыҡ министрлығы коллегияһында.
Программала был маҡсатҡа 450 млн һум йүнәлтеү ҡаралған. Уның төп өлөшөн – 300 млн һумды — республика бюджеты индерәсәк. Муниципаль берәмектәр был суммаға яҡынса 130 млн һум өҫтәһә, 20 млн һумды фатир хужалары индерергә тейеш.


text:
Башҡортостандан 114 уҡыусы Кремлгә Яңы йыл шыршыһына саҡырылған Фото: Олег Яровиков
Башҡортостандан 114 уҡыусы Кремлгә Яңы йыл шыршыһына саҡырылған
Башҡортостандан 114 уҡыусы Кремлгә Яңы йыл шыршыһына саҡырылған Фото: Олег Яровиков
ӨФӨ, 2015 йыл, 11 декабрь. /«Башинформ» мәғлүмәт агентлығы, Эльмира Сабирова/.
Башҡортостандан 114 уҡыусы Дәүләт Кремль һарайына Яңы йыл шыршыһына бара. Тамаша 26 декабрҙә үтә.
Делегация составына 8 йәштән 14 йәшкәсә уҡыусылар ингән. Улар — уҡыу алдынғылары, олимпиадаларҙа, ярыштарҙа еңеүселәр, балалар йорттарында һәм интернаттарҙа, социаль йәһәттән яҡланмаған ғаиләләрҙә тәрбиәләнеүселәр, ата-әсәләре «ҡыҙыу нөктәләр»ҙә һәләк булған уҡыусылар. Сәфәрҙә уҡыусыларҙы 28 кеше: полицейскийҙар, уҡытыусылар һәм медицина хеҙмәткәрҙәре оҙатып барасаҡ.
Башҡортостан Мәғариф министрлығының тәрбиә һәм өҫтәмә белем биреү бүлегенең баш белгесе Рәмзиә Биҡҡужина хәбәр итеүенсә, байрамға саҡырылғандарҙың барыһы ла Өфөлә, Р.Ғарипов исемендәге башҡорт республика гимназия-интернатына йыйыла. 25 декабрҙә делегация махсус рейс менән Мәскәүгә оса. Һәммәһе лә «Измайлово» ҡунаҡхана комплексына урынлаштырыла. Төп Яңы йыл иртәлегенән тыш, уҡыусыларға «Кескәй йөрәк тураһында баллада» тигән театрлаштырылған тамаша күрһәтелә. Балалар өсөн Измайлов Кремле буйлап экскурсия ойошторола.
Уҡыусылар 27 декабрҙә Өфөгә әйләнеп ҡайтасаҡ.


text:
Төбәк депутаттарының тауыш биреү һөҙөмтәләре асыҡ буласаҡ
Башҡортостан Дәүләт Йыйылышы депутаттарының тауыш биреү һөҙөмтәләре республика парламенты сайтында урынлаштырыласаҡ. Ярашлы үҙгәртеүҙәрҙе Президиум ултырышының көн тәртибенә индерергә кәңәш ителде, тип хәбәр итә Дәүләт Йыйылышының матбуғат хеҙмәте.
Һайлаусылар, уларҙың депутаты нисек тауыш биреүен, тик асыҡ тауыш биреү осрағында ғына беләй аласаҡ. Был осраҡтарҙа тауыш биреү һөҙөмтәләре менән исемлек төҙөлә, унда депутаттарҙың исем шәрифтәре, фракциялар, депутат төркөмдәре исемдәре бирелә. Исемлек закондар сығарыу органының рәсми сайтында урынлаштырыласаҡ.


text:
Ғинуар-майҙа Башҡортостанда 489,3 мең квадрат метр торлаҡ тапшырылды
Башҡортостанда быйыл ғинуар айынан май айына тиклем файҙаланыуға тапшырылған торлаҡ йорттарҙың дөйөм майҙаны 489,3 мең квадрат метр тәшкил итә, тип хәбәр иттеләр БР Төҙөлөш, архитектура һәм транспорт министрлығында.
Тапшырылған торлаҡ күләмендә индивидуаль йорттар өлөшө 77 процент тәшкил итә. Был осорҙа халыҡ үҙ иҫәбенә йәки кредит алып, 376 мең квадрат метр дөйөм майҙан менән 3,5 мең үҙ йортон һалып сыҡты. Республика предприятиелары һәм ойошмалары 113,3 мең квадрат метр торлаҡ сафҡа индерҙе.
Ауыл еренә республика буйынса төҙөлгән объекттарҙың 56,7 проценты тура килә. Башҡортостандың 1000 кешеһенә иҫәптә быйыл тәүге биш айҙа 120 кв.м. торлаҡ төҙөлдө. Иң юғары был күрһәткес Өфө районында – 617 кв.м. Лидерҙар иҫәбенә шулай уҡ Бөрө һәм Ҡырмыҫҡалы райондары инә.
Республика заказсылары өсөн — индивидуаль төҙөүселәрҙе иҫәпкә алмайынса — торлаҡ йорттарҙың бер квадрат метрын төҙөү хаҡы быйыл ғинуар-майҙа уртаса 25 мең һум тәшкил итте. Был осорҙа башҡарылған төҙөлөш эштәре күләме 23,7 миллиард һум суммаһында баһалана.


text:
Инвестиция эшмәкәрлеге өлкәһендә алдынғылар билдәләнде
Башҡортостан Республикаһы Президенты Мортаза Рәхимов 2009 йылдың 7 мартында 2008 йылдағы "Һөҙөмтәле инвестиция эшмәкәрлеге өсөн" Башҡортостан Республикаһы Президенты премияларын биреү тураһында Указға ҡул ҡуйҙы.
Указға ярашлы Башҡортостан Республикаһы Президенты премиялары түбәндәге номинацияларҙа бирелде:
"Ауыл хужалығы, һунарсылыҡ һәм урман хужалығы": I урын — Мәләүез районының "М. Ғафури исемендәге Башҡортостан ҡошсолоҡ комплексы" яуаплылығы сикләнгән йәмғиәте, II урын — Учалы районының "Байрамғол агрофирмаһы" яуаплылығы сикләнгән йәмғиәте; "Балыҡсылыҡ, балыҡ үрсетеү" — Мәләүез районының "Нөгөш балыҡсылыҡ хужалығы" яуаплылығы сикләнгән йәмғиәте; "Яғыулыҡ-энергетика файҙалы ҡаҙылмалар сығарыу" — "Башнефть" акционерҙар нефть компанияһы; "Файҙалы ҡаҙылмалар сығарыу" — Сибай ҡалаһының "Башҡортостан баҡыры" яуаплылығы сикләнгән йәмғиәте; "Аҙыҡ-түлек етештереү" — "Почет билдәһе" орденлы "Бәләбәй һөт комбинаты" асыҡ акционерҙар йәмғиәте; "Кокс, нефть продукттары етештереү " — "Өфөнефтехим" асыҡ акционерҙар йәмғиәте; "Химия производствоһы": I урын — "Сода" асыҡ акционерҙар йәмғиәте, II урын — "Стәрлетамаҡ нефть химияһы заводы" асыҡ акционерҙар йәмғиәте; "Металлургия производствоһы һәм әҙер металл изделиелар етештереү" — "Благовещен арматура заводы" асыҡ акционерҙар йәмғиәте; "Металл булмаған башҡа минераль продукттар етештереү" — "Ласселсбергер" яуаплылығы сикләнгән йәмғиәте; "Электр ҡорамалдары, электрон һәм оптика йыһаздары етештереү" — Өфө ҡалаһының "ОЙО-ГЕО Импульс Интернэшнл" яуаплылығы сикләнгән йәмғиәте; "Төҙөлөш" Туймазы районының "3-сө төҙөлөш фирмаһы" яуаплылығы сикләнгән йәмғиәте; "Транспорт һәм элемтә" — "Башинформсвязь" асыҡ акционерҙар йәмғиәте; "Мотлаҡ социаль тәьминәт" — "Өфө моторҙар эшләү производство берекмәһе" асыҡ акционерҙар йәмғиәте.
Беренсе урын яулаған ойошмаларға Башҡортостан Республикаһы Президентының "Һөҙөмтәле инвестиция эшмәкәрлеге өсөн" премияһының I дәрәжә дипломдары тапшырылып, лауреат статусы бирелде. Икенсе урын яулаусы ойошмаларға II дәрәжә дипломдары тапшырылып, дипломант статусы бирелде.
Указ ҡул ҡуйылған көндән көсөнә инде.


text:
Өфө амфитеатрында асыҡ һауалағы «Симфония төнө» концерты уҙҙыФото: Георгий Шишкин
Өфө амфитеатрында асыҡ һауалағы «Симфония төнө» концерты уҙҙы
Өфө амфитеатрында асыҡ һауалағы «Симфония төнө» концерты уҙҙыФото: Георгий Шишкин
ӨФӨ, 2016 йыл, 24 июнь. /«Башинформ» мәғлүмәт агентлығы, Ләйлә Аралбаева/.
23 июндә Өфө амфитеатрында асыҡ һауалағы «Симфония төнө» концерты уҙҙы. Сараның беренсе өлөшөндә өфөләр һәм баш ҡала ҡунаҡтары өсөн баш дирижер Раушан Яҡупов һәм дирижер Камил Абдуллин етәкселегендәге Милли симфоник оркестр уйнаны. Рәсәйҙең мәҙәниәт буйынса координацион советы ағзалары Симфония төнөнөң абруйлы ҡунаҡтары булды.
Концерттың программаһы Заһир Исмәғилевтың — 100, Сергей Прокофьевтың 125 йыллығына, Рәсәй Киноһы йылына һәм популяр классикаға арналған бер нисә өлөштән торҙо. Оркестр менән бергә билдәле ҡурайсы Роберт Юлдашев, кларнетсы Артур Нәзиуллин, йырсы Дилара Иҙрисова сығыш яһаны.
«Көндөҙ репетиция барышында көслө йәшен йәшнәне. Ямғыр яуыуға ҡарамаҫтан, концерт башланыр алдынан болоттар таралды, һәм барыһы ла беҙ уйлағанса килеп сыҡты», — тип хәбәр итте Милли симфоник оркестр директоры Алексей Воронин.
Симфоник оркестрҙың ике сәғәтлек программаһы тамамланыуға табан барғанда бер аҙ ямғыр һибәләп үтте. Фәйзи Ғәскәров исемендәге ансамблдең балалар студияһы артистары тайғаҡ майҙандан төшөп, тамашасылар алдында сығыш яһаны. Улар «Калинка» һәм «Башҡорт сувениры» бейеүҙәрен башҡарҙы. Кисәне республиканы ил һәм халыҡ-ара кимәлдә танытҡан йәш йырсылар Маша Мирова һәм Артем Битҡолов дауам итте. Олег Ҡасимов етәкселегендәге эстрада-джаз оркестры, филармонияның ҡурайсылар квартеты, «Премьер» вокаль ансамбле, филармония солистары һәм этник коллективтар сығыш яһаны. Еүеш үлән дә, Ғәҙәттән тыш хәлдәр министрлығының дауыл һәм йәшен хаҡында иҫкәртеүҙәре лә өфөләргә күптән көтөлгән концертты ҡарарға ҡамасауламаны.
Өфө амфитеатрында асыҡ һауалағы киләһе концерт 7 июлгә билдәләнгән.


text:
БР Сауҙа-сәнәғәт палатаһында Харбин йәрминкәһе вәкилдәре менән осрашыу үтте
Башҡортостан менән Ҡытай Халыҡ Республикаһы араһындағы тышҡы иҡтисади бәйләнештәр нығытыласаҡ. БР Сауҙа-сәнәғәт палатаһында Ҡытайҙан делегация –Халыҡ-ара сауҙаға булышлыҡ итеү буйынса бөтә Ҡытай комитетының Хэйлунцзян комитеты вице-секретары Гуан Хай Бин етәкселегендәге XXIII Харбин йәрминкәһе вәкилдәре ҡабул ителде. Һөйләшеүҙәрҙә БР Сауҙа-сәнәғәт палатаһы президенты Юрий Пустовгаров һәм тышҡы иҡтисади эшмәкәрлек департаменты директоры Элина Биккинина ҡатнашты.
Хай Бин әфәнде 15 — 19 июндә Харбинда үтәсәк йәрминкә тураһында мәғлүмәт бирҙе, хеҙмәттәшлек итеү буйынса республиканың мөмкинлектәре һәм бизнес-партнерҙар эҙләү тураһында һөйләне. Башҡортостан делегацияһы өсөн ойоштороусылар бушлай рус-ҡытай тәржемәсеһен бирергә, виза алыуҙа һәм йәрминкәлә һатып алынған теләһә ниндәй тауарҙы таможня аша республикаға ебәрергә ярҙам итергә әҙер («Харбин – Өфө» тимер юл маршруты 10 көнгә яҡын ваҡытты ала). Хай Бин әйтеүенсә, күргәҙмәлә ҡатнашыу өсөн таможня аша үткәрелгән экспонаттарға 2015 йылға тиклем таможня пошлинаһы һалынмай.
Юрий Пустовгаров билдәләүенсә, Палата, дөйөм алғанда республика өсөн бөгөн буш майҙандарҙа эконом класындағы торлаҡ төҙөлөшөн ойоштороу өсөн инвесторҙар эҙләү мәсьәләһе, ауыл хужалығы продукттарын, атап әйткәндә, томат һәм алмаларҙы эшкәртеү өсөн ҡорамалдар һәм технологиялар эҙләү көнүҙәк мәсьәлә булып тора. Нефть һәм газ секторына кәрәкле ҡорамалдар һәм технологиялар һатып алыу, машиналар эшләү өлкәһендәге төрлө предприятиелар өсөн заманса станоктар ҡайтарыу ҙа мөһим. Бынан тыш, Сауҙа-сәнәғәт палатаһының офисы төҙөләсәк, уның өсөн дә ҡорамалдар һәм төҙөлөш материалдары поставкалау талап ителә. Ошоноң арҡаһында төбәктәр араһындағы хеҙмәттәшлектең айырыуса емешле булыуы ихтимал.
Хай Бин әфәнде һөйләүенсә, Хэйлунцзян провинцияһындағы Дацин ҡалаһы Ҡытай Халыҡ Республикаһында нефть эшкәртеү үҙәгенән һанала. Ойоштороусылар осрашыу өсөн Харбин йәрминкәһенә профилле компаниялар вәкилдәрен саҡыра аласаҡ. Ошо уҡ провинциялағы Цицикар ҡалаһында машиналар эшләү өлкәһендәге предприятиелар тупланған, улар ҙа ауыл хужалығы продукцияһын эшкәртеү ҡорамалдарын етештереүселәр һәм поставкалаусылар менән бер рәттән осрашыуға саҡырыла ала.
Осрашыу аҙағында Харбин йәрминкәһе вәкилдәре Башҡортостанға рәсми делегация составында тағы килергә һәм республиканың юл һәм торлаҡ төҙөлөшө өлкәһендә эшләү менән ҡыҙыҡһынған эре инвесторҙарҙы алып килергә йыйыныуҙарын билдәләне. Был мәсьәләләр БР иҡтисади үҫеш министры урынбаҫары Александр Марьин менән осрашыуҙа ла тикшерелде, тип хәбәр иттеләр БР Сауҙа-сәнәғәт палатаһының матбуғат хеҙмәтендә.
Хай Бин әфәнде БР Сауҙа-сәнәғәт палатаһы менән Харбин йәрминкәһе араһында килешеүгә ҡул ҡуйыу тәҡдиме менән сығыш яһаны һәм, хеҙмәттәшлек итеү тураһында ун Рәсәй төбәгенең сауҙа-сәнәғәт палаталары менән ошондай документтар төҙөлдө, тип билдәләне. Харбин йәрминкәһен ойоштороусылар ҙа 17-18 майҙа Өфөлә үтәсәк «Ҙур химия» халыҡ-ара форумында ҡатнашыу өсөн үҙҙәренең вәкилдәрен ебәрәсәк.
Белешмә өсөн. Харбин йәрминкәһе төҙөлөш ҡорамалдары һәм материалдары етештереүселәрен һәм поставкалаусыларын тәҡдим итә. 1990 йылда ойошторолғандан алып унда донъяның 80 иленән һәм төбәгенән 1,8 миллиондан ашыу ҡатнашыусы һәм ҡунаҡ йәлеп ителгән. Бында төҙөлгән килешеүҙәрҙең дөйөм суммаһы 100 миллиард АҠШ долларынан ашыу сумманы тәшкил иткән. Был инвестициялар буйынса һөйләшеп килешеүҙәр һәм сауҙа биржаһы өсөн халыҡ-ара платформа булып тора. Быйыл йәрминкәлә Рәсәй-Ҡытай сауҙа палатаһы ла ҡатнашасаҡ.


text:
Башҡортостандың йәштәр лидерҙары актуаль сәйәси мәсьәләләрҙе тикшерҙе
Өфөлә Башҡортостан йәштәренең лидерҙары ҡатнашлығында түңәрәк өҫтәл үтте. Ҡыҙыу дискуссия барышында Рәсәй Федерацияһы Федераль Йыйылышының Дәүләт Думаһына буласаҡ һайлауҙар шарттарында йәштәр сәйәсәте мәсьәләләре тикшерелде.
Бөгөн төрлө ҡараштағы йәштәрҙең үҙ идеялары менән уртаҡлашыу, бәхәстәрҙә үҙҙәренең фекерен яҡлау мөмкинлектәре булыуы билдәләнде. Был асыҡ йәмғиәткә һәм Башҡортостанда ижтимағи-сәйәси хәлде демократлаштырыуға табан реаль аҙымдар күрһәткесе.
Йәш лидерҙар илдең сәйәси тормошонда әүҙем ҡатнашырға әҙер булыуын, шулай уҡ үткәрелгән реформаларҙа, модернизация, инновацион инициативалар буйынса сәйәсәттә Башҡортостан һәм Рәсәй етәкселеген хуплауын белдерҙе.
Бындай түңәрәк өҫтәлдәрҙе даими рәүештә үткәрергә ҡарар ителде.


text:
Быйыл көҙ Өфөлә 94 ауыл хужалығы йәрминкәһе үткән
Көҙгө ауыл хужалығы йәрминкәләрен өфөлөләр яратып көтөп ала. Быйыл көҙ Өфөлә дөйөм алғанда 94 йәрминкә үткән, унда республиканың 46 районынан ауыл хужалығы етештереүселәре ҡатнашҡан. Улар өсөн ҡалала 7830 сауҙа итеү урыны ойошторолған. Йәрминкәләрҙә 4 мең тоннанан ашыу картуф һәм йәшелсә, 300 тоннанан ашыу ит, 300 тоннаға яҡын бал һатылған.
— Иҫ китмәле ажиотаж, — тип билдәләне матбуғат конференцияһында ҡала округы хакимиәте башлығы Павел Качкаев. – Һуңғы ике йыл эсендә — был райондарҙың йәрминкәләрҙә иң әүҙем ҡатнашҡан ваҡыты. Көҙгө йәрминкәләргә ете меңдән ашыу машина килгән. Беҙҙең ауыл хужалығы етештереүселәре 229 миллион һумға продукция һатҡан.
Павел Качкаев картуфҡа, йәшелсәгә, балға, ҡош итенә хаҡ төшөүен билдәләне. Ул, ауыл халҡының йәрминкәләргә ҡыҙыҡһыныуы кәмемәҫ, һәм өфөлөләр кәрәкле ауыл хужалығы продукцияһы менән тәьмин ителер, тигән ышанысын белдерҙе.


text:
Төбәктең Энергияны һаҡлау үҙәге Бөтә Рәсәй энергия-сервис компаниялары рейтингының тәүге ун лидеры исемлегенә инде
ӨФӨ, 2015 йыл, 17 декабрь. /«Башинформ» мәғлүмәт агентлығы, Әлим Фәйезов/.
РосБизнесКонсалтинг (РБК) 2015 йылда Рәсәйҙең энергия-сервис хеҙмәттәре баҙарын тикшереү сиктәрендә «Бөтә Рәсәй энергия-сервис компаниялары рейтингын» баҫтырып сығарҙы. Унда Энергияны һаҡлау һәм энергетик яҡтан һөҙөмтәле технологиялар буйынса республика ғилми үҙәге 10-сы урынды биләне.
Рейтингта дәүләт һәм муниципаль заказ биреүселәр, эшмәкәрлектең көйләүсе төрҙәрен ғәмәлгә ашырыусы ойошмалар, коммерция ойошмалары, торлаҡ секторы объекттары ҡатнашты.
Рейтинг өсөн мәғлүмәттәр 2014 йылда һәм 2015 йылдың тәүге ярты йыллығында тупланған, тип хәбәр иттеләр Башҡортостандың Сәнәғәт һәм инновация сәйәсәте министрлығы ҡарамағындағы Энергияны һаҡлау һәм энергетик яҡтан һөҙөмтәле технологиялар буйынса республика ғилми үҙәгендә.
Һөҙөмтәләр менән РБК сайтында танышырға мөмкин.


text:
Фото:
Рөстәм Хәмитов: «Беҙ һуғыш тураһындағы хәтерҙе киләсәк быуындарға тапшырырға тейешбеҙ»
Фото:
Хәтер һәм ҡайғы көнөндә, 22 июндә, Башҡортостан Президенты Рөстәм Хәмитов Бөйөк Ватан һуғышы йылдарында фронтҡа киткәндәр иҫтәлегенә ҡуйыласаҡ монументҡа нигеҙ ташы һалыу тантанаһында ҡатнашты. Һәйкәл тимер юл вокзалы ҡаршыһында урын аласаҡ. Тантаналы сарала Башҡортостандың, Өфө ҡалаһының етәкселеге, һуғыш ветерандары, йәштәр булды.
— Хөрмәтле ветерандар, бөгөн тантаналы телмәр тота, фанфаралар яңғырата торған көн түгел, — тине Рөстәм Хәмитов. – Бөгөн илебеҙҙә Ҡайғы көнө. Мин шуны әйтергә теләйем: бәлки һуңлаптыр ҙа, шулай ҙа беҙ 1941 йылда Өфөнән, Башҡортостандан фронтҡа киткәндәр алдындағы мөҡәддәс бурысыбыҙҙы үтәү – уларҙы хөрмәтләп иҫкә алыу өсөн йыйылдыҡ. Яҡын арала булдырыласаҡ монументҡа нигеҙ ташы һалабыҙ. Быны хаҡ һәм кәрәкле эштер, тип уйлайым. Был өлкәләге һеҙҙең менән беҙҙең эштәребеҙ һис шикһеҙ дөрөҫ, сөнки йәмғиәтебеҙҙә, илебеҙҙә һуғыш ҡайтауазы әле һаман ишетелә. Беҙ һуғыш тураһындағы хәтерҙе онотмаҫҡа, уны киләсәк быуындарға тапшырырға тейешбеҙ, тип уйлайым.
Тынлы оркестр оҙатыуында Башҡортостан Президенты һәм ҡунаҡтар буласаҡ монументтың нигеҙ ташына сәскәләр һалды.
Уның тимер юл вокзалы ҡаршыһында урынлашыуы ла осраҡлы түгел: Бөйөк Ватан һуғышы йылдарында Өфө егеттәре фронтҡа тап ошонан киткән. Үҙенең еңеүсе геройҙарын да Өфө халҡы ошонда ҡаршылаған.


text:
9 апрелдә Владимир Путин менән «тура бәйләнеш» өсөн һорауҙар ҡабул ителә башлай
ӨФӨ, 2015 йыл, 31 март. /«Башинформ» мәғлүмәт агентлығы, Ғәлиә Нәбиева/.
Рәсәй Президенты менән «тура бәйләнеш» 16 апрелдә була. Владимир Путинға һорауҙарҙы 9 апрелдән бирә башларға мөмкин. Тапшырыуға бер аҙна ҡалғас, махсус үҙәктәр һәм сайт асыла, тип хәбәр итә ТАСС мәғлүмәт агентлығы «Известия» гәзитенә һылтанып. Дәүләт башлығына һорауҙар махсус номерға бушлай шылтыратыу, бушлай SMS, йәки интернет аша ҡабул ителә. Кремлдә билдәләүҙәренсә, бөтә Рәсәйҙән, хатта башҡа илдәрҙән дә мөрәжәғәттәр көтәләр.
«Тура бәйләнеш» алдынан мутлашыусылар ҙа табылған: улар телетапшырыуҙың ялған сайтын булдырып, бер һорау өсөн граждандарҙан 50 һум талап иткән. Был юлы ла мутлашыусыларҙың әүҙемләшеүе көтөлә.
Быйыл Владимир Путин менән «тура бәйләнеш» бер нисә телеканал һәм радиостанциялары аша тапшырыла. Дәүләт башлығының тура эфирҙа тәүге аралашыуы 2001 йылдың 24 декабрендә ойошторолдо. Ул ваҡытта Президент Рәсәй граждандарының 47 һорауына яуап бирҙе, тапшырыу 2 сәғәт 20 минут буйына барҙы. 2014 йылдағы тура эфир ваҡытында дәүләт башлығы 81 һорауға яуап бирҙе, программа 3 сәғәт 54 минут дауам итте.


text:
Республика етәксеһе FIDE президенты Кирсан Илюмжинов менән осраштыФото: Олег Яровиков
Республика етәксеһе FIDE президенты Кирсан Илюмжинов менән осрашты
Республика етәксеһе FIDE президенты Кирсан Илюмжинов менән осраштыФото: Олег Яровиков
23 февралдә Башҡортостан Президенты Рөстәм Хәмитов Халыҡ-ара шахмат федерацияһы (FIDE) президенты Кирсан Илюмжинов менән Өфөлә 2014 йылда Бөтә донъя интеллектуаль уйындарын үткәреүгә әҙерлек мәсьәләләрен тикшерҙе.
— Беҙгә Өфөлә 2014 йылда Бөтә донъя инеллектуаль уйындарын үткәрергә тәҡдим иттеләр, — тип мөрәжәғәт итте FIDE президентына Рөстәм Хәмитов. – Беҙ еңел булмаған ҡарар ҡабул итергә тейешбеҙ, сөнки Бөтә донъя уйындарын үткәреү ҙур әҙерлек талап итә. Дүрт спорт төрө: шахмат, шашака, го һәм бридж. Тәүге ике спорт төрө беҙгә таныш булһа, ҡалған икәүһе тураһында ишетеп кенә беләбеҙ. Ағымдағы аҙнала беҙгә Бөтә донъя шашка федерацияһы президенты килә. Был тәҡдим хаҡында һеҙҙең фекерегеҙҙе ишетергә теләйбеҙ.
Башҡортостан Президенты ағымдағы аҙнала Өфөлә Бөтә донъя балалар уйындары башланыуы хаҡында иҫкә төшөрҙө. «Артабан, яҡынса 2020-2021 йылдарҙа, Олимпия уйындарына индерелмәгән спорт төрҙәре буйынса Бөтә донъя уйындарын үткәреүгә дәғүә итәбеҙ. Был хаҡта әленән үк уйлай башларға кәрәк, — тип дауам итте Рөстәм Хәмитов. – 2015 йылда Өфөлә ШОС һәм БРИКС саммиттары үткәреләсәк. Әҙерлек кимәле беҙҙә юғары. Был сараларға махсус биналар төҙөү талап ителмәй, сөнки беҙҙә барыһы ла етерлек кимәлдә».
— Өфө бөтә донъяның интеллектуаль баш ҡалаһына әүерелә ала. Бының менән һеҙҙе ҡотлайым. Яңыраҡ, үткән йылдың декабрендә, һеҙҙең делегация менән Ҡытайҙа үткән Бөтә донъя интеллектуаль уйындарында осрашҡайныҡ. Унда 2014 йылдың июнендә Бөтә донъя уйындарын Өфөлә үткәрергә тәҡдим ителде. Уйындарҙы Бөтә донъя интеллектуаль спорт төрҙәре ассоциацияһы – IMSA үткәрә. Май айында Санкт-Петербургта Ассоциацияның конгресы үтәсәк. Унда бөтә донъя интеллектуаль уйындарын артабан үҫтереү концепцияһы ҡараласаҡ. Бындай уйындар һуңғы йылдарҙа киң танылыу яулай бара. Уларҙы үткәргән ил һәм ҡала ысынында ла донъяның интеллектуаль баш ҡалаһына әүерелә. 2014 йылда Өфө бындай ҡалаға әйләнһен өсөн, мөмкин булғандын барыһын да эшләргә кәрәк, тип уйлайым, — тигән фекерен белдерҙе FIDE президенты.


text:
Өфө районында Яңы йыл алдынан яңы балалар баҡсаһы асылды
Өфө районы Жуков ауылының яңы микрорайонында 160 урынлыҡ балалар баҡсаһы асылды. Төҙөлөш йыл ярымға һуҙылды, уның тамамланғанын йәш ғаиләләр түҙемһеҙлек менән көтөп алды – бында күсенеп килгән һәр ғаиләлә тиерлек сабыйҙар бар бит, тип хәбәр иттеләр муниципалитет хакимиәтендә. Көтөп алынған ваҡиға менән Жуков ауылы халҡын Башҡортостан Республикаһы мәғариф министры урынбаҫары Владимир Аристархов һәм район хакимиәте башлығы Михаил Давыдов ҡотланы. Мәктәпкәсә тиклемге учреждениеның символик асҡысын уның мөдире Олеся Левченкоға «Прогресс» төҙөлөш компанияһы” яуаплылығы сикләнгән йәмғиәте директоры Арменак Тоноян тапшырҙы. Мәктәпкәсә тиклемге учреждение республика бюджеты средстволарына төҙөлгән.
Ике ҡатлы кирбес бинаны эмблема — балалар баҡсаһының исеме һәм символы булған ҡарлуғас биҙәй. Балалар баҡсаһында яҡты, йылы, иркен. Бында һигеҙ төркөм урынлашасаҡ. Һәр береһенең ишегенә матур итеп исемдәре яҙылған табличкалар эленгән: «Смешариктар», «Бал ҡорто», «Йондоҙсоҡтар», «Тамсылар», «Ҡояш», «Ҡыңғырауҙар», «Миләшкәй», «Көнбағыш». Улар барыһы ла уңайлы йыһаздар менән комплектланған. Процедура һәм изолятор бүлмәһе менән медицина кабинеты бар. Аҙыҡ-түлек блогы, кер йыуыу бүлмәһе яҡшы йыһазландырылған.
Учреждение территорияһында газ мини-ҡаҙанлығы төҙөлгән. Асыҡ һауалағы уйын һәм спорт майҙансыҡтары яҡшы итеп йыһазландырылған.
Балалар өй туйлауға Ҡыш бабай менән Ҡарһылыу килеүен түҙемһеҙләнеп көтә. Мәктәпкәсә тиклемге учреждение Яңы йыл каникулдарынан һуң тулы көскә эшләй башлаясаҡ. Урындағы халыҡ киләһе йылға яңы мәктәп Яңы йыл бүләге булыр, тип өмөтләнә.


text:
Башҡорт дәүләт университеты кафедралары «Рәсәйҙең алтын кафедралары» тип танылды
Башҡорт дәүләт университетының Стәрлетамаҡ филиалында эшләп килгән ике кафедра «Рәсәйҙең алтын кафедраһы» дипломдарына лайыҡ булды. Рәсәйҙең Тәбиғәт фәндәре академияһы Президиумы бындай юғары награда менән психология һәм татар һәм сыуаш филологияһы кафедраларын «илдең мәғариф системаһын үҫтереү өлкәһендәге ҡаҙаныштары өсөн» билдәләне.
Рәсәй Фәндәр академияһының сираттағы ултырышында Евросоюз менән булдырылған абруйлы наградалар менән Стәрлетамаҡ филиалы хеҙмәткәрҙәре лә наградланды. Ултырышты профессор Парваз Берзигиаров, Рәсәй Фәндәр акдемияһының вице-президенты ярҙамсыһы Сергей Алдошин, философия фәндәре докторы, профессор Фернандо де Мело алып барҙы.
Кафедра мөдирҙәре Анатолий Маджуга (психология кафедраһы) һәм Илшат Насипов (татар һәм сыуаш филологияһы кафедраһы) уҡытыусылыҡ эшмәкәрлеге һәм үҙенсәлекле тикшеренеүҙәр үткәргәне өсөн Блез Паскальдың алтын миҙалына лайыҡ булды. Ә уларҙың кафедралары Европа ғилми-сәнәғәт палатаһының мәғариф һәм фән бүлеге тарафынан дипломдар менән наградланды.


text:
Әсғәт Ғүмәров «Башҡортостан Республикаһында фиҙаҡәр хеҙмәте өсөн» билдәһе менән наградланды
Башҡортостан Республикаһы Президенты Рөстәм Хәмитов Указы менән БР «Энергия ресурстарын транспортлау мәсьәләләре институты» дәүләт унитар предприятиеһының генераль директоры Әсғәт Ғүмәров «Башҡортостан Республикаһында фиҙаҡәр хеҙмәте өсөн» билдәһе менән наградланды.
Билдәле ғалим һәм йәмәғәт эшмәкәре, Башҡортостан Республикаһының Фәндәр академияһы академигы Әсғәт Ғәлимйән улы Ғүмәровҡа ошо көндәрҙә 75 йәш тулды.


text:
Эшҡыуарҙарҙан финанс ярҙамына документтар ҡабул итеү яңыртылды
Башҡортостан Республикаһының Эшҡыуарлыҡ һәм туризм буйынса дәүләт комитеты 25 октябрҙән бәләкәй һәм урта эшҡыуарлыҡ субъекттарынан һәм инфраструктура ойошмаларынан бизнесты аяҡҡа баҫтырыуҙың башланғыс стадияһында субсидиялаштырыуға һәм лизинг түләүҙәренең бер өлөшөн субсидиялаштырыуға ҡағылышлы финанс ярҙамы күрһәтеүгә документтар ҡабул итеүҙе яңыртты.
Финанс ярҙамы алыуға эшмәкәрлеге 2007 йылдың 24 июлендәге «Рәсәй Федерацияһында бәләкәй һәм урта эшҡыуарлыҡты үҫтереү тураһында» Федераль закон һәм 2010 йылға Башҡортостанда бәләкәй һәм урта эшҡыуарлыҡ субъекттарын үҫтереү Республика программаһы менән билдәләнгән талаптарға һәм шарттарға тап килгән субъекттар дәғүә итә ала. Финанс ярҙамы (субсидиялаштырыу) иҡтисади эшмәкәрлектең өҫтөнлөклө төрҙәрен үҫтереүгә бирелә.
Финанс ярҙамы күрһәтеү тәртибе, талаптары һәм шарттары тураһында ентекле мәғлүмәт Дәүләт комитетының рәсми сайтында урынлаштырылған.
Документтар Өфө ҡалаһы, К.Маркс урамы, 37, корп. 2, 3-сө ҡат адресы буйынса (БР Бәләкәй эшҡыуарлыҡты үҫтереү һәм ярҙам фонды бинаһында) ҡабул ителә.


text:
Фото:
Краснокама районында етем балалар торлаҡ алды
Фото:
Краснокама районының Ҡуян ауылында «Фатир асҡыстары – етем балаларға» район маҡсатлы программаһы сиктәрендә етем балаларға асҡыстар тапшырыу тантанаһы үтте.
Етем һәм ата-әсә ҡарауынан мәхрүм ҡалған балаларҙың торлаҡ хоҡуҡтарын яҡлау тураһындағы ҡануниәт үтәлешен тәьмин итеү маҡсатында Краснокама районында опека һәм попечителлек органы, район хакимиәте социаль торлаҡ алыуға мохтаж балаларҙы иҫәпкә алыу, уларҙы фатирҙар менән тәьмин итеү буйынса әүҙем эшмәкәрлек алып бара.
Яңы йылдың тәүге айында район башлығы Рәзиф Ғилмуллин торлаҡ алыуға мохтаж булған 14 ҡыҙ һәм егеткә фатир асҡыстары тапшырҙы.
2012 йылда районға был маҡсаттарға республика бюджетынан – 9 милион 337 мең 930 һум, федераль бюджеттан 6 миллион 735 мең 869 һум аҡса бүленде. Барлыҡ средстволар тулыһынса үҙләштерелде. Уларға Ҡуян һәм яҡында урынлашҡан башҡа ауылдарҙан әҙер фатирҙар һатып алынды, шулай уҡ социаль торлаҡ төҙөлдө.
Һөҙөмтәлә 2012 йылда етем һәм ата-әсә ҡарауынан мәхрүм ҡалған балалар иҫәбенән 21 кеше фатирҙар менән тәьмин ителде.
2011 йылда 8 миллион 174 мең 400 һум күләмендә бүленгән аҡсаға 15 етем бала өсөн 12 фатир һатып алынды, тип хәбәр иттеләр Краснокама районы хакимиәтенең мәғлүмәт-аналитика бүлегенән.


text:
Мәсетле районында урта мәктәпте тамамлаған һәләтле уҡыусыларға премия булдырылды
2011 йылдан башлап БДИ тапшырыуҙа иң юғары һөҙөмтәләргә өлгәшкән Мәсетле районы урта мәктәптәре сығарылыш уҡыусылары район хакимиәте башлығы премияһын аласаҡ.
Муниципаль район Советы менән раҫланған Премия тураһындағы положениеға ярашлы, наградлау тураһында ҡарар сығарылыш имтихандары һөҙөмтәләре буйынса ун беренсе класс уҡыусылары араһындағы асыҡ конкурс барышында ҡабул ителәсәк.
Йыл һайын ошондай бишләгән премия биреләсәк, һәр береһе — минималь хеҙмәт хаҡының биштән бер өлөшө суммаһында. Премиялар һәм дипломдарҙы тантаналы рәүештә Мәсетле районы хакимиәте башлығы үҙе тапшырасаҡ.


text:
Башҡортостан һәм Болгария иҡтисади бәйләнештәрҙе юлға һала
Бөгөн Өфөлә Башҡорт-болгар бизнес-форумы үтә. Унда Башҡортостан Республикаһы Сауҙа-сәнәғәт палатаһы рәйесе вазифаһын башҡарыусы Алексей Никин, БР сәнәғәт, инвестицион һәм инновацион сәйәсәт министры урынбаҫары Илдар Әхмәтшин, Болгария-Рәсәй Сауҙа-сәнәғәт палатаһы идараһы советы ағзаһы Светлана Шаренкова, Башҡортостан һәм Болгарияның төрлө ойошмалары һәм предприятиелары вәкилдәре ҡатнаша.
Алексей Никин тәбрикләү һүҙендә билдәләүенсә, Рәсәй һәм Болгария араһында тығыҙ мөнәсәбәт электән булдырылған, шулай ҙа һуңғы арала иҡтисади хеҙмәттәшлек бер аҙ һүлпәнәйгән.
— Беҙ элекке бәйләнештәрҙе тергеҙергә һәм эшлекле хеҙмәттәшлекте нығытырға йыйынабыҙ, — тине ул. – Тап шуға күрә бөгөнгө форумға бәләкәй бизнес вәкилдәрен саҡырҙыҡ, улар болгар хеҙмәттәштәр менән уртаҡ темалар табырға тейеш.
Башҡортостан Республикаһы сауҙа-сәнәғәт палатаһы менән Болгария-Рәсәй Сауҙа-сәнәғәт палатаһы араһында хеҙмәттәшлек тураһында килешеүгә ҡул ҡуйыу сарала төп ваҡиға булды. Ике яҡтың да билдәләүенсә, был килешеү ябай формаллек һаҡлауға әйләнергә тейеш түгел.
— Ул тиҙ арала реаль һөҙөмтәләр килтерер, тип ышанам, — тип белдерҙе Светлана Шаренкова. – Һуңғы йылдарҙа Рәсәйҙә беҙ төбәктәр менән мөнәсәбәттәрҙе әүҙем үҫтерәбеҙ. Был йәһәттән Болгария-Рәсәй мөнәсәбәттәренә ҙур иғтибар биргән РФ Сауҙа-сәнәғәт палатаһы президенты Евгений Примаков ныҡ ярҙам итә.
Килешеүгә ҡул ҡуйғандан һуң Болгария яғынан вәкил Пламен Младенов үҙенең иленә Башҡортостан эшҡыуарҙарын йәлеп итерлек ыңғай факторҙарҙы һанап үтте. Улар иҫәбендә ул һалымдарҙың сағыштырмаса түбән булыуын, һәр кемдең кредитлау менән ҡулланыу мөмкинлеген, күсемһеҙ милеккә хаҡтарҙың арзанлығын һәм үҫешкән туристик индустрияны атаны.
Ҡунаҡтар йәнә Башҡортостандың иҡтисади потенциалын, атап әйткәндә, ауыл хужалығы мөмкинлектәрен юғары баһаланы.
— Болгарияла ла ауыл хужалығы элек ярайһы юғары кимәлдә ине, — тине Светлана Шаренкова. – Ләкин беҙҙә хәҙер был йүнәлештәге күрһәткестәрҙең түбәнәйеүе күҙәтелә. Башҡортостанда барыһы ла башҡаса. Һеҙ Рәсәй ауыл хужалығы секторында алдынғы урынды һаҡлап ҡала алғанһығыҙ. Беҙҙең аграрийҙарға һеҙҙән өлгө алырға кәрәк.
Форум башҡорт һәм болгар бизнесмендарының эшлекле контакттар биржаһы форматында ике яҡлы һөйләшеүҙәре менән дауам итте.


text:
Сәнәғәт һәм сауҙа министрлығы иң ҡиммәт иномаркаларҙы атаны
Рәсәйҙең Сәнәғәт һәм сауҙа министрлығы үҙенең рәсми сайтында 3 миллион һумдан алып уртаса хаҡлы еңел автомобилдәр исемлеген урынлаштырҙы, уларҙың хужаларына юғары транспорт һалымы (зиннәтлеккә һалым) түләргә тура киләсәк. Исемлектә күбеһенсә Европа һәм Япония маркалары моделдәре — Aston Martin, Audi, Bentley, BMW, Mercedes-Benz, Volkswagen, Porsche, Nissan, Toyota, Rolls-Royce, Lexus, Maserati, Cadillac, Ferrari, Infiniti, Jaguar, Lamborghini, Land Rover, Hyundai, Jeep.
3 миллион һумдан ҡиммәтерәк автомобилдәргә ҡарата транспорт һалымы өсөн юғары коэффициенттарҙы индергән, законға Рәсәй Президенты 2013 йылдың 23 июлендә ҡул ҡуйған. Һалым кодексына төҙәтмәләр 2014 йылдың 1 ғинуарынан алып үҙ көсөнә инде.
Документҡа ярашлы, 1,4 коэффициентты 3 миллион һумдан алып 5 миллионға тиклем хаҡлы, сығарыу ваҡытынан бер йыл үтмәгән, автомобилдәр өсөн индерелә. 1,3-кә һалым суммаһы, бер йәштән алып ике йәшкә тиклемге, хаҡы ошондай уҡ машиналарға ҡарата арта, ә 1,1-гә – ике йәштән алып өскә тиклемдәргә.
Икеләтә йыйыу, сығарыу ваҡытынан алып биш йылға тиклемге, 5 миллион һумдан алып 10-ға тиклем автомобиль хужаларынан алына. 10-дан 15 миллион һумға тиклем һәм 15-тән ҡиммәтерәк машиналарға ҡарата, әгәр сығырыу ваҡытынан алып был транспорт сараларына тейешенсә 10 һәм 20 йылдан ашыу ваҡыт үтмәһә, һалым өс тапҡырға артҡан.
Зиннәтле автомобилдәрҙең уртаса хаҡын Сәнәғәт һәм сауҙа министрлығы билдәләйәсәк. Уларҙың тулы исемлеге ведомствоның рәсми сайтында һәр йыл һайын, 1 марттан да һуңға ҡалмайынса, баҫыласаҡ.


text:
БДУ ҡарамағындағы Бәләкәй дәүләт идараһы академияһын тамамлаусылар дипломдар алды
Волга буйы федераль округында Башҡорт дәүләт университеты ҡарамағындағы Бәләкәй дәүләт идараһы академияһының тәүге сығарылыш студенттары дипломдар алды. 25 йәш белгескә Академияны тамамлау тураһындағы сертификаттарҙы Бәләкәй дәүләт идараһы академияһы директоры, физика-математика фәндәре докторы, профессор Йәүҙәт Солтанаев һәм ҡабул итеү комиссияһы рәйесе, сәйәси фәндәр докторы Юрий Никифоров тапшырҙы, тип хәбәр иттеләр Башҡорт дәүләт университетының матбуғат хеҙмәтенән.
Иҫегеҙгә төшөрәбеҙ, «Бәләкәй дәүләт идараһы академияһы» Рәсәй Президентының Волга буйы федераль округындағы тулы хоҡуҡлы вәкиле Григорий Рапота башланғысы менән асылды. Дәүләт идараһын һөнәр итеп һайлаған студенттарҙы әҙерләүгә йүнәлтелгән бындай уҡыу йорттары тәүҙә 2006 йылда Түбәнге Новгородта һәм Пермдә булдырылған, әлеге ваҡытта улар Волга буйы федераль округының барлыҡ 14 төбәгендә лә эшләй.


text:
Өфөлә Һиндостан хазинаһы күргәҙмәһе асылды
«Һиндостан хазинаһы» күргәҙмәһе Өфөлә 1 декабрҙә «Аҡбуҙат» ипподромында асылды һәм 10 көн дауамында эшләйәсәк. Бында ҡулдан туҡылған келәмдәр, ынйынан эшләнгән биҙәүестәр, тәбиғи материалдарҙан төрлө изделиелар, шулай уҡ мебель тәҡдим ителә.
«Башинформ» агентлығына ойоштороусылар хәбәр итеүенсә, мәҙәни-күңел асыу программаһы был экзотик сараның мөһим бер өлөшө булып тора: йырҙар, бейеүҙәр һәм башҡа ижади номерҙар тәҡдим ителә.
Бынан тыш, теләгән һәр кем сәй һәм ҡәһүәнең айырым сорттарынан, көнсығыш илдәренең тәм-томдарынан ауыҙ итә ала.


text:
Башҡортостан — һатып алыуҙарҙың асыҡлығы буйынса милли рейтингта лидер Фото: Башҡортостан Иҡтисади үҫеш министрлығының матбуғат хеҙмәте
Башҡортостан — һатып алыуҙарҙың асыҡлығы буйынса милли рейтингта лидер
Башҡортостан — һатып алыуҙарҙың асыҡлығы буйынса милли рейтингта лидер Фото: Башҡортостан Иҡтисади үҫеш министрлығының матбуғат хеҙмәте
ӨФӨ, 2015 йыл, 9 декабрь. /«Башинформ» мәғлүмәт агентлығы, Ксения Калинина/.
7 декабрҙә Мәскәүҙең сауҙа-сәнәғәт палатаһында «Һатып алыуҙарҙың асыҡлығы буйынса милли рейтинг-2015» проектына йомғаҡ яһау тантанаһы булды. Башҡортостан сираттағы тапҡыр Мәскәү һәм Липецк өлкәһе менән бер рәттән «Гарантиялы асыҡлыҡ» категорияһында лидер статусын раҫланы. Был хаҡта «Башинформ» агентлығына республика Иҡтисади үҫеш министрлығының матбуғат хеҙмәтендә хәбәр иттеләр.
Бойондороҡһоҙ эксперттар 3,1 миллиондан ашыу һатып алыу процедураларын ҡараған. Уларҙың дөйөм күләме 5,6 триллион һум самаһы тәшкил иткән.
Проект Иҫәп палатаһы, Иҡтисади үҫеш министрлығы, Монополияға ҡаршы федераль хеҙмәт һәм Дәүләт Думаһының профилле комитеттары ярҙамында уҙғарыла. Рейтинг һөҙөмтәләре төбәктәрҙең һатып алыуҙар өлкәһендәге контракт системаһының мөһим элементтарын үҫтереүҙә дөрөҫ йүнәлеш һайлауын раҫлай, тип билдәләнеләр проектты ойоштороусылар.


text:
БМК цехтарында электрон үлсәүҙәр ҡуйылған
«Мечел» компанияһына ҡараған Белорет металлургия комбинатында үлсәү хужалығын яңыртыу буйынса программа уңышлы ғәмәлгә ашырылған – предприятиеның бар цехтарында һәм бүлексәләрендә яңы электрон үлсәүҙәр ҡуйылған.
Үлсәү хужалығын яңыртыу программаһы БМК-ла 2007 йылдан алып эшләй. Был арала заманса электрон үлсәүҙәр 150 станында, бар ҡорос сым, ҡорос арҡан, тимер юл һәм копер цехтарында, келәттәрҙә һәм Пугачев карьерында урынлаштырылған. Әлеге ваҡытта Белорет металлургия комбинатында 85 электрон үлсәү эшләй.
Предприятиела металдың комбинатҡа килтерелгән ваҡытынан алып әҙер продукцияға тиклем үткән юлын иҫәптә тотоу системаһы ойошторолған. Электрон үлсәү саралары арҡаһында, тимер онтағын һәм тимер көйөгөн дә иҫәпкә алып, металдың цех эсендәге хәрәкәтен контролдә тоторға мөмкин.
Яңы үлсәүҙәр ҡуйыу буйынса проектты тормошҡа ашырыуға Белорет металлургия комбинаты 4 миллион самаһы аҡса йүнәлткән.


text:
Өфөлә ҡала урамдарын ремонтлау буйынса ҙур эштәр башҡарылған
Өфөлә юлдарҙы ҡышҡыһын эксплуатациялауға әҙерләү маҡсатында коммуналь хужалыҡ һәм төҙөкләндереү предприятиелары 200 мең квадрат метрҙан ашыу майҙанда ҡала урамдарын ремонтлаған. Дөйөм алғанда 32 мең тоннанан ашыу асфаль-бетон ҡатнашмаһы файҙаланылған. Дөйөм алғанда 400 мең квадрат метрҙан ашыу майҙанда баш ҡала урамдарын, шул иҫәптән Зәки Вәлиди, Пушкин, Цюрупа һәм Рихард Зорге урамдарын капиталь ремонтлау буйынса байтаҡ эштәр башҡарылған.
Баш ҡала хужалығының көҙгө-ҡышҡы миҙгелдә эшләүгә әҙерлегенә арналған матбуғат конференцияһында Өфө хакимиәте башлығының беренсе урынбаҫары Владимир Дмитрюктың әйтеүенсә, әлеге ваҡытта боҙлауыҡҡа ҡаршы материалдар туплана. Миҫал өсөн, 4900 тонна күләмендә техник тоҙ, 54600 тонна йылға ҡомо һәм 2200 тонна күләмендә ҡар иретеүсе реагент һатып алыу планлаштырыла.


text:
Үрге Тәтешлелә яңы мәктәп асылдыФото: Айрат Нурмухаметов
Үрге Тәтешлелә яңы мәктәп асылды
Үрге Тәтешлелә яңы мәктәп асылдыФото: Айрат Нурмухаметов
Башҡортостанда яңы белем биреү учреждениеларын асыу дауам итә. Күптән түгел Ғафури районының Красноусол ауылында 1-се мәктәп уҡытыусылары һәм уҡыусылары яңы бинаға күсеп шатланғайны, ә бөгөн Тәтешле районының Үрге Тәтешле ауылы халҡына ҙур байрам. Көндөң тәүге яртыһында район үҙәгендә 1-се урта дөйөм белем биреү мәктәбенең башланғыс кластар бинаһы асылды. Төҙөлөш 2009 йылдың июнендә башланғайны. Ярты йылда 215 уҡыусыға иҫәпләнгән өс ҡатлы бина ҡалҡып та сыҡты. Республика бюджетынан төҙөлөшкә 23 миллион 747 мең һум аҡса бүленде. Бинаның дөйөм майҙаны – 10178,8 квадрат метр.
Яңы корпус кәрәкле ҡорамалдар һәм йыһаздар менән комплектланған. Бында махсус компьютер техникаһы менән йыһазландырылған лингафон кабинеты урынлашҡан. Яңы бинала бөтәһе 11 иркен һәм уңайлы класс бүлмәһе. Үҙ ашханаһы ла бар.
Тәтешлеләрҙе ҙур ваҡиға менән ҡотларға Башҡортостан Президенты Мортаза Рәхимов килде. Республика башлығы тағы бер яңы мәктәпте асыуҙа шатланып ҡатнашыуын белдерҙе. Быға тиклем башланғыс мәктәп иҫке бинала урынлашҡан булған.
Үрге Тәтешле ауылында Башҡортостан Президенты урындағы халыҡ менән аралашты, 14 һәм 17 бала тәрбиәләгән Хәйбуллиндар һәм Мәрғәмовтар ғаиләләре менән осрашты.
Башҡортостан Президентының Тәтешле районы буйлап сәфәрендә БР төҙөлөш, архитектура һәм транспорт министры Рауил Ибәтуллин, мәғариф министры Зиннәт Аллаяров ҡатнаша.


text:
Республика парламентарийҙары пленар ултырышта 32 закон проектын ҡарай Фото: Олег Яровиков
Республика парламентарийҙары пленар ултырышта 32 закон проектын ҡарай
Республика парламентарийҙары пленар ултырышта 32 закон проектын ҡарай Фото: Олег Яровиков
ӨФӨ, 2015 йыл, 25 июнь. /«Башинформ» мәғлүмәт агентлығы, Ғәлиә Нәбиева/.
Өфөлә Башҡортостан Дәүләт Йыйылышы — Ҡоролтайҙың 21-се ултырышы асылды. Депутаттар яҙғы сессиялағы һуңғы ултырыштың көн тәртибен раҫланы, уға 60-ҡа яҡын мәсьәлә индерелде. Шуларҙың 32-һе — республика закондары проекты. 24 закон проектын һуңғы уҡыуҙа ҡарарға тәҡдим ителгән.
«Башҡортостан Республикаһында этил спиртын, алкоголле һәм спиртлы продукция етештереү һәм уларҙың әйләнеше өлкәһендәге эшмәкәрлекте көйләү тураһында»ғы Законға үҙгәрештәр индереүҙе күҙ уңында тотҡан проект закон статусын аласаҡ. Республикала аҙ алкоголле, тонус күтәрә торған эсемлектәрҙе һатыуҙы тулыһынса тыйыу күҙ уңында тотола. Сөнки был эсемлектәрҙе йәштәр, атап әйткәндә, 18 йәшкә тиклемге үҫмерҙәр эсә.
«Башҡортостан Республикаһында халыҡ дружиналары тураһында» закон проекты ла өсөнсө уҡыуҙа ҡарауға тәҡдим ителгән. Документ «Граждандарҙың йәмәғәт тәртибен һаҡлауҙа ҡатнашыуы тураһында»ғы Федераль законға нигеҙләнеп әҙерләнә. Проект Республика халыҡ дружиналары штабын ойоштороуҙы күҙ уңында тота. Шулай уҡ халыҡ дружинасыларына социаль гарантиялар булдырыу ҙа ҡарала.
«Башҡортостан Республикаһы Дәүләт Йыйылышы — Ҡоролтай депутатының статусы тураһында»ғы законға үҙгәрештәр йәмәғәт башланғысындағы эште башҡарыусы ярҙамсыларҙың һанын биштән ете кешегә тиклем арттырыуҙы күҙ уңында тота.
Еңел такси кузовының төҫтәр гаммаһын күбәйтеүсе республика законы проекты өҫтөндәге эш тамамланасаҡ.
Закон сығарыусылар иғтибарына тәүге тапҡыр 15 закон проекты тәҡдим ителә.


text:
Башҡортостанда һалым буйынса шикле отчет документтарын күрһәткәндәре өсөн 32 миллион һум штраф иҫәпләп өҫтәлгән
Башҡортостан ойошмаларына һәм эшҡыуарҙарына тәүге ярты йыллыҡта һалым буйынса шикле отчет документтарын күрһәткәндәре өсөн 32 миллион һумдан ашыу штраф һәм пенялар, шулай уҡ яңынан иҫәпләп өҫтәлгән һалымдар юлланған, тип хәбәр итә Федераль һалым хеҙмәтенең республика идаралығы мәғлүмәт хеҙмәтенән.
Эшҡыуарҙар тапшырған отчет мәғлүмәттәрен тикшереү һөҙөмтәһендә 183 һалым ҡануниәтен боҙоу осрағы асыҡланған. Ҡайһы бер һалым түләүселәр аңлы рәүештә һалым һалына торған базаны түбәнәйтеп күрһәткән, ә икенселәре, ысынында иһә төшөм алыуҙарына ҡарамаҫтан, отчеттарын «нуль» итеп биргән. Контроль саралар йомғаҡтары буйынса һалым органдары 1,5 миллион һумлыҡ төҙәтелгән декларациялар алған.
Федераль һалым хеҙмәтенең БР буйынса идаралығы мәғлүмәт хеҙмәтендә билдәләүҙәренсә, тигеҙлек һәм һалым йөгөн тигеҙ бүлеү ҡәғиҙәрен боҙоусы, тәү сиратта, намыҫһыҙ һалым түләүселәр был тикшеренеүҙәрҙең төп объекттары булып тора.


text:
Башҡортостанда 330 мең тонна татлы тамыр ҡаҙып алынған
Республика аграрийҙары 13 мең 189 гектарҙа шәкәр сөгөлдөрөн йыйып алған. Был планлаштырылғандың 21 проценты. Йәмғеһе 329 мең 749 тонна татлы тамыр ҡаҙылған. Был культураның уңышы шатландыра, ауыл эшсәндәре һәр гектарҙан 250 центнер сөгөлдөр ала. Тамыраҙыҡтарҙы йыйып алыуға ямғырҙар ҙа йоғонто яһамай, сөгөлдөрҙө тәүге һалҡындарҙа ла алырға мөмкин.
Ә бына тағы бер техник культураны һуғып алыу срогы бер туҡтауһыҙ яуған ямғырҙар арҡаһында һаман һуҙыла. Быйыл көнбағыш республикала рекордҡа тиң майҙандарҙы биләй – 247,5 мең гектар. БР Ауыл хужалығы министрлығы мәғлүмәтенә ярашлы, бөгөнгө көнгә ҡарата 2630 гектарҙа көнбағыш һуғып алынған. Көнбағыш уңышы мул – гектарынан 14,7 центнер. 8 октябрҙән, ҡояшлы көндәр башланғас, был культураны күпләп һуғыуға төшәсәктәр.


text:
Ислам
Ислам (ғәрәпсә الإسلام — Аллаһҡа бирелеү, тоғролоҡ) — донъя диндәренең береһе; донъялағы киң таралыш алған диндәрҙең береһе[1]; Мөхәммәт бәйғәмбәр тарафынан нигеҙләнгән дин[2]; Мөхәммәт пәйғәмбәргә (570—632) ебәрелгән Ҡөрьән китабында ҡанунлаштырылған мосолман дине[3]. Аллаһы тәғәләнең, Пәйғәмбәре Мөхәммәт Саллааллаһу ғәләйһи үә сәлләм аша кешеләргә ебәргән һуңғы илаһи дине. Беҙҙең эраның VII быуат баштарында Аллаһы тәғәләнең илсеһе Мөхәммәт пәйғәмбәр тарафынын Көнбайыш Ғәрәбстанда киң тарала башлай. Аллаһы тәғәлә Мөхәммәт Саллааллаһу ғәләйһи үә сәлләм аша кешеләргә Ҡөрьәнде иңдергән.
Йөкмәткеһе
Ислам тарихы[үҙгәртергә | вики-тексты үҙгәртергә]
Тәүшарттар[үҙгәртергә | вики-тексты үҙгәртергә]
Ислам дине, сағыштырмаса, йәш дин. Исламға тиклем осорҙа һәр ҡәбиләнең үҙ алиһәһе булған. Ғәрәптәр араһында мәжүселек дине таралған, ата-бабалар рухына табыныу, фетишизм (ағастарға, ҡаяға, ташҡа) кеүек күренештәр киң таралған.
Тарихи яҡтан Мәккә ҡалаһы III быуатта ғәрәптәрҙең иҡтисади һәм дини үҙәгенә әйләнә. Был ҡалала кешене үлтереү генә түгел, хата рәнйетеү ҙә тыйыла. Бында, барлыҡ ҡәбиләләр юғары алиһә символы тип ҡабул иткән Ҡәғбә ҡара ташы ҡуйылған. Ҡәғбә тирәләй 360 мәжүсилек аллаһы рәсемдәре төшөрөлгән. Эргәһендә Зәм-зәм шишмәһе ҡаҙылған. Ғәрәптәр йыл һайын Ҡәғбәгә хаж ҡылғандар. 440 йылда Ҡәғбәне һаҡлау, буласаҡ Мөхәммәт пәйғәмбәр тыуасаҡ курейшит ҡәбиләһенә күсә.
Ислам диненә нигеҙ һалыусы тип Мөхәммәт пәйғәмбәр һанала. Уның тормош юлы тураһында мәғлүмәттәр аҙ. Беренсе яҙма белешмә VIII быуатта ғына донъяға сыға. Ул йәшләй йәтим ҡала. Башта көтөүсе, унан байҙа приказчик булып эшләй, каруан йөртөүсеһе булып та хеҙмәт итә. Ғәрәбстан буйлап һәм сит илдәрҙә йөрөгәндә, ул йәһүд һәм христиан тәғлимәттәре, ҡайһы бер башҡа ғилми хеҙмәттәр менән таныша. Мәккәнең бай сауҙагәре Хәҙисәгә өйләнгәндән һуң, ул күп ваҡытын анә шул дини китаптар менән танышыуға бағышлай.
Мөхәммәт вәғәзе[үҙгәртергә | вики-тексты үҙгәртергә]
Боронғо риүәйәттәр буйынса, Мөхәммәт Һира тауы мәмерйәһендә тәрән уйҙарға сумып ултырған сағында күктән Ғабраил төшә, һәм ул уға Алланың изге фекерҙәрен аса, уларҙы халыҡҡа еткереү тейешлеген белдерә. Мөхәммәт Аллаһы тарафынан ебәрелгән серҙәрҙе кешеләр араһында тарата башлай. Шуның менән бергә ул ғәрәптәрҙә быға хәтле йәшәп килгән мәжүси ышаныуҙарҙы инҡар итә, Алланың барлығына һәм берлегенә (монотеистик ҡараштарға) ышанырға өндәй. Мөхәммәт яңы дин тарата башлауы юғары ҡатлау кешеләренә оҡшап бөтмәй, улар уны эҙәрлекләй башлайҙар, шуға Мөхәммәт Мәккәнән Мәҙинәгә күсә һәм унда 622 йыл, сентябрь айының 22-се көнө) яңы (ғәрәпсә) һижри йыл иҫәбенә нигеҙ була. 630—631 йылдарҙа ғәрәптәр Мөхәммәт етәкселегендә Мәккәне һәм Ғәрәбстандың ҡайһы бер башҡа төбәктәрен яулап алалар. Шунан һуң Мөхәммәт дини һәм сәйәси лидер сифатында ислам дәүләтенең (хәлифәлегенең) башлығы булыуға ирешә.
Мәғлүмәт[үҙгәртергә | вики-тексты үҙгәртергә]
Ислам дине — ул Аллаһы Тәғәләгә генә ғибәҙәт итеү һәм Уға тиңдәш тотмау. Аллаһы Тәғәләгә тиңдәш тотмау, тимәк, Унан башҡа бер кемгә лә табынмау, тигәнде аңлата. Был донъяла төрлө таштарға, ағастарға, үҙ-үҙенә, аҡсаға, ҡатын-ҡыҙға һәм башҡа нәмәләргә табыныусы кешеләр күп. Ә'мосолман кешеһе тик Аллаһы тәғәләгә генә ғибәҙәт ҡылырға тейеш.
Ғибәҙәт ҡылыу, тимәк, Аллаһы Тәғәләнең ҡушҡан әмерҙәрен үтәп, Уның тыйған нәмәләренән тыйылыу һәм Аллаһы Тәғәлә ҡушҡанса йәшәү тигәнде аңлата.
Ғибәҙәт[үҙгәртергә | вики-тексты үҙгәртергә]
Ғибәҙәт — ул Аллаһы Тәғәлә ҡәнәғәт булған бөтә эштәр: намаҙ уҡыу, ураҙа тотоу, саҙаҡа биреү, ата-әсәңде хөрмәт итеү, харамдан тыйылыу, араҡы эсмәү һәм башҡаһы. Ҡыҡаһы, Аллаһы Тәғәлә нимә ҡушҡан, шуны эшләп, Аллаһы Тәғәлә нимәнән тыйған, шуны тыйыу: кеше үлтермә; кешенең малына ҡул һуҙма; үҙ-үҙеңде әллә кемгә һанама, һин ябай кешеһең, ошо ер өҫтөндә йөрөйһөң, ваҡыты етһә — һин солтан булһаң да, олтан булһаң да — ергә күмеләсәкһең; ниндәй генә кеше йә хайуан үлмәһен, ул ергә күмеләсәк; бер кеше әйтмешләй, кешеләр шахмат фигуралары кеүек, үлгәндән һуң королдәр ҙә, пешкалар ҙа бер ҡумтаға һалына. Шуға күрә, тәкәбберләнеп: «Кем ул Аллаһы Тәғәлә? Мин үҙ-үҙемә хужа», — тип йәшәү дөрөҫ түгел.
Ҡөрьән[үҙгәртергә | вики-тексты үҙгәртергә]
Мөхәммәт тарафынан бәйән ителгән «Аллаһының изге һүҙе» киләсәктә Ҡөрьән китабының нигеҙен тәшкил иткән тип әйтергә мөмкин. Был китап 114 сүрәнән, һәр сүрә төрлө һандағы аяттарҙан тора. Улар Мөхәммәттең үҙе тарафынан да төрлө дәүерҙәрҙә (Мәҙинә һәм Мәккә дәүерҙәрендә) ижад ителгәндәр. Ләкин Ҡөрьән бер кеше тарафынан ғына яҙылған тип әйтеп булмай, уға ҡаршылыҡлы фекерҙәр, стиль төрлөлегө хас. Ҡөрьәндә йәһүд һәм христиандарҙың изге китаптарының да йоғонтоһо бар. Унда Тәүрат һәм Инжил персонаждары: Ибраһим (Авраам), Муса (Моисей), Якуб (Яков), Ғайса (Иисус) Нух (Ной), Йосыф (Иосиф) һ. б. хәрәкәт итә.
Аллаһ[үҙгәртергә | вики-тексты үҙгәртергә]
Исламда Ғайса пәйғәмбәр, христиан динендәгесә, Алла улы түгел («Алла улы» Ҡөрьәндә ғөмүмән юк), ул дәрәжәһе яғынан Мөхәммәт пәйғәмбәрҙән һуң бара. Ҡөрьән "Өс алланан торған аллалыҡты"ла танымай. Ғөмүмән, мосолмандарҙың изге китабы һис тә Тәүрат менән Инҗилды ҡабатлау (йә иһә уларҙан күсермә) түгел, ул — бер ни ҡәҙәр уларҙың йоғонтоһон һыйҙырған мөстәҡил тәғлимәт. Ислам дине ике (Иман һәм Дин) структур өлөштән тора. Иман, Аллаһының берлеген һәм Мөхәммәт пәйғәмбәрлек миссияһын таныуға ҡайтып ҡала. Иман буйынса, Аллаһы — мәрхәмәтле лә, ғәҙел дә, шул уҡ ваҡытта ҡырыҫ хөкөм итеүсе лә. Ләкин йәнәткә кереү мосолмандарға ғына яҙылған, мосолман булмағандарҙы (ҡәферҙәрҙе) тамуҡ көтә. Иман пәйғәмбәрҙәр тураһында һөйләй. Шуларҙың ҡайһы берҙәре юғары категорияға эйә һәм Рәсүлдәр тип аталалар. Уларға Мөхәммәттән тыш, Әҙәм, Нух, Ибраһим, Муса, Ғайса пәйғәмбәрҙәр керә.
Икенселәре — Нәбиҙәр («ябай» пәйғәмбәрҙәр). Дин төрлө ҡағиҙәләрҙән, йолаларҙан тора: һәр көндө биш тапҡыр намаҙ уҡыу; ураза тотоу; зәҡәт (сауҙагәрҙәргә йыллыҡ керемдең 40 тан бере күләмендә һалынған йыллыҡ налог) менән саҙаҡа (әжер өсөн бирелә торған ярҙам, хәйер) биреү; изге Мәккә ҡалаһына хаж ҡылыу (быныһы барлыҡ дингә ышаныусылар өсөн мәжбүри түгел); байрамдар (Ураза байрамы, Ҡорбан.
Исламдың таралыуы[үҙгәртергә | вики-тексты үҙгәртергә]
Ислам VII быуат башында Көнйатыш Ғәрәбстанда барлыҡҡа килә, хәҙерге заманда киң таралған диндәрҙең береһе. Был динде тотоусы мосолмандар Ғәрәбстан ярымутрауы, Төньяҡ Африка, Азия дәүләттәре: Сирия, Ираҡ, Мысыр, Судан, Иордания, Алжир, Тунис, Ливия, Марокко, Төркиә, Иран, Афғанстан, Пакистан, Бангладеш, Индонезия, Нигерия, Сенегал, Гвинея, Мали, Ливан, Албания, Эфиопия, Һиндостан һ. б. ҡайһы бер дәүләттәрҙә йәшәйҙәр. Элеккеге СССР-ҙың Урта Азия, Ҡазахстан, Азәрбайжан, Абхазия, Аджария, Башҡортостан, Татарстан, Дағстан, Ҡабарҙа-Балҡар, Төньяҡ Осетия, Чечня менән Ингушетия һ. б. күп кенә өлкәләрендә ислам динен тоталар. Донъяла мосолмандарҙың һаны ярты миллиард самаһы иҫәпләнә[4].
Исламды тәнҡитләү[үҙгәртергә | вики-тексты үҙгәртергә]
Иҫкәрмәләр[үҙгәртергә | вики-тексты үҙгәртергә]
Сығанаҡтар[үҙгәртергә | вики-тексты үҙгәртергә]
- Wolfgang Kosack: Islamische Schriftkunst des Kufischen. Geometrisches Kufi in 593 Schriftbeispielen. Deutsch — Kufi — Arabisch. Christoph Brunner, Basel 2014, ISBN 978-3-906206-10-3.
- Гиззәтов К. Т., Философия: 2 китап. 2-се китап: Ҡыҫҡаса философия тарихы. Философиянең нигеҙ проблемулары: Юғары уҡыу йорто өсөн дәреслек. (тат.)


text:
Башҡортостан аграрийҙары сәсеүгә сыҡты
Республиканың өс районы аграрийҙары кисә яҙғы иген культураларын сәсеүгә төштө. Сәсеү агрегаттарын баҫыуға Ҡыйғы, Мәләүез һәм Миәкә райондары игенселәре сығарҙы, тип хәбәр иттеләр республиканың аграр ведомствоһының матбуғат хеҙмәтенән. Шулай итеп Башҡортостанда сәсеү кампанияһына старт бирелде.
Хәтерегеҙгә төшөрәйек, 9 апрелдә Күгәрсен районы игенселәре республикала тәүгеләрҙән булып баҫыу эштәренә сыҡҡайны. Аграрийҙар күп йыллыҡ үләндәрҙе туҡландырыуҙы башланы. Улар артынан Мәләүез уңғандары ла ужым культураларын туҡландырыуға төштө. Бөгөн бөтә райондарҙа ла тиерлек дым ҡаплау эштәре алып барыла.
Башҡортостанда йәмғеһе 2 млн 152 мең гектарҙа яҙғы сәсеү үткәреү ҡаралған. Иген майҙандары 21 процентҡа арттырыласаҡ һәм 1 млн 390 мең гектарҙы тәшкил итәсәк. Техник культураларға 264 мең гектар бүленгән.


text:
Өфөлә Башҡортостан Төҙөүселәр союзының дөйөм йыйылышы үткәрелә
Иртәгә, 17 июндә, Өфөлә Башҡортостан Республикаһы Төҙөүселәр союзы ағзаларының дөйөм йыйылышы үткәрелә. Унда дисциплинар йоғонто, эшкә рөхсәт биреү, 2009 йыл өсөн бухгалтерия отчеты һәм башҡа мәсьәләләр ҡараласаҡ.
БР Төҙөүселәр союзының башҡарыусы директоры Виктор Коротундың һүҙҙәренә ҡарағанда, йыйылышта айырыуса хәүефле объекттарға ҡағылған үҙ-үҙен көйләүсе ойошма талаптары раҫланасаҡ. Виктор Иванович БР Төҙөүселәр союзына тағы дүрт компания ҡабул ителәсәге хаҡында хәбәр итте. Бөгөн унда 370 ойошма иҫәпләнә.
Республика союзы Рәсәй Төҙөүселәр союзы составына инә, 80 төбәк бүлексәһе уның ағзалары булып тора. Ағзаларының иҫәбе буйынса Башҡортостан ойошмаһы Рәсәйҙә тәүге биш төбәк союзына инә. Уның эшмәкәрлеген республика етәкселеге ыңғай баһалай. Башҡортостан Республикаһы Президенты һәм БР Хөкүмәте йыл һайын төҙөлөш тармағының 120-нән ашыу ағзаһын БР дәүләт наградалары менән бүләкләй, уларға «Башҡортостан Республикаһының атҡаҙанған төҙөүсеһе» тигән почетлы исемдәр бирелә. БР Төҙөүселәр союзына илдең башҡа төбәктәренән төҙөүселәр ойошмалары вәкилдәре инеүе Союздың абруйын тағы ла күтәрә.


text:
12 апрелдә йәйге лагерҙарға путевкалар йәрминкәһе үтәсәк
12 апрелдә Профсоюздар йортонда (Өфө ҡалаһы, Киров урамы,1) йола буйынса йәйге сәләмәтләндереү лагерҙарына путевкалар йәрминкәһе үтәсәк, унда предприятиеларҙың ҡаланан ситтәге балалар сәләмәтләндереү лагерҙары, республиканың муниципаль, дәүләт һәм профсоюз лагерҙары ҡатнашасаҡ, тип хәбәр иттеләр БР Профсоюздар федерацияһының мәғлүмәт үҙәгенән.
Профсоюз ойошмаларына, шулай уҡ теләгән һәр кемгә балалар лагеры шарттары менән алдан танышыу, путевкалар алыуға килешеү төҙөү мөмкинлеген биреү йәрминкәнең төп маҡсаты булып тора. Был сара ата-әсәләргә һәм предприятиеларҙағы балалар ялын ойоштороусыларға лагерь етәкселәренә мөрәжәғәт итеп, лагерҙа булыу шарттары, уның матди базаһы тураһында мәғлүмәт алырға мөмкинлек бирә.
Путевкалар йәрминкәһендә ҡатнашыу өсөн заявкалар (347) 272-19-81 телефоны буйынса ҡабул ителә.


text:
Башҡортостан Республикаһының Дәүләт гимны
Башҡортостан Республикаһы Дәүләт гимны — Башҡортостандың дәүләт символы. 1993 йылдың 12 октябрендә ҡабул ителгән. Гимндың тексы 2008 йылдың 18 сентябрендә ҡулланыуға индерелгән.
Һүҙҙәре[үҙгәртергә | вики-тексты үҙгәртергә]
Авторҙары[үҙгәртергә | вики-тексты үҙгәртергә]
Көй
- Фәрит Иҙрисов
Башҡорт телендә һүҙҙәр
Урыҫ телендә һүҙҙәр
- Фәрит Иҙрисов, Светлана Чураева
Татар телендә һүҙҙәр
- Татар телендә һүҙҙәр авторы рәсми танылмаған һәм билдәһеҙ. Әммә татар телендә һүҙҙәр яҙмаһы бар[3].
Шулай уҡ ҡарағыҙ[үҙгәртергә | вики-тексты үҙгәртергә]
Һылтанмалар[үҙгәртергә | вики-тексты үҙгәртергә]
- Башҡортостан Республикаһы рәсми сайтында Башҡортостан Республикаһының Дәүләт гимны башҡорт телендә аудиояҙма
- Башҡортостан Республикаһы рәсми сайтында Башҡортостан Республикаһының Дәүләт гимны урыҫ телендә аудиояҙма
- Башҡортостан Республикаһы рәсми сайтында Башҡортостан Республикаһының Дәүләт гимны ноталары
- «Рәсәй менән 450 йыл» сайтында герб һәм гимн тураһында
- «Башҡортостан» гәзитендә Фәрит Иҙрисов менән әңгәмә: «Гимн минеке түгел, ул — халыҡтыҡы!» (№229 (26319), 17 ноябрь, шәмбе, 2012 йыл)


text:
Тәтелдәүес
Тәтелдәүес, тәтелдәүек, ҡыҙылаяҡ, ҡыҙылаяҡ сәпсәү (лат. Tringa totanus, урыҫ. Травник) — оҙон ҡыҙыл аяҡлы, оҙон муйынлы, тура суҡышлы, һырты һарғылт көрән, ҡанаттары сыбар, күгәрсендән бәләкәйерәк һаҙ ҡошо[1].
Күгәрсендән бәләкәйерәк. Оҙон ғына аяҡлы, һәм оҙон муйынлы һаҙ ҡошо. Кәүҙәһенең өҫ яғы һарғылт көрән. Башы, муйы¬ны буй, ә ҡанаттары эре түңәрәк таптар менән сыбарланған. Ҡойроғоноң өҫтө аҡ. Муйынының ике яғы һәм түше ваҡ ҡара таплы һорғолт һары. Ҡорһағы аҡ. Аяҡтары ҡыҙыл. Ҙур сәпсәүҙән суҡышы төҙ булыуы менән айырыла.
Тауышы яңғырауыҡлы: «тьйүү» йәки «тьйүк-тьйүк». Яҙғыһын ата ҡош тәтелдәй: «титл-титл-титл».
Ҡамышлы һәм бейек үлән баҫҡан күлдәрҙә, йылғаларҙа һаҙлыҡтарҙа йәшәй. Төрлө бөжәктәр менән туҡлана. Күсмә ҡош. Киң генә таралған. Ояһын ергә ҡора. Ҡара-көрән һәм ҡыҙғылт көрән таптар менән ҡапланған 3—4 бөртөк һарғылт ҡабыҡлы йомортҡаһы була.
Йөкмәткеһе
Фотогалерея[үҙгәртергә | вики-тексты үҙгәртергә]
Иҫкәрмәләр[үҙгәртергә | вики-тексты үҙгәртергә]
- ↑ Толковый словарь современного башкирского литературного языка. (под. ред З. Г. Ураксина, 2005)
Әҙәбиәт[үҙгәртергә | вики-тексты үҙгәртергә]
Э. Ф. Ишбирҙин. Башҡортостан ҡоштары китабы. Өфө,1986 йыл. ИБ № 3478 28.693.35 И 90
Һылтанмалар[үҙгәртергә | вики-тексты үҙгәртергә]
- Видео-, аудио- и фотоматериалы о виде Травник в базе данных the Internet Bird Collection (инг.)
(инг.)
- Иллюстрированная энциклопедия птиц. Ян Ганзак. (урыҫ.)
- Травник на сайте Apus.Ru (урыҫ.)


text:
Беренсе ҡышҡы йәрминкәләрҙә төбәктә 400 тоннанан ашыу ит һәм 14 тонна бал һатылған
Республиканың биш ҡалаһында – Өфөлә, Бәләбәйҙә, Белоретта, Нефтекамала һәм Стәрлетамаҡта – үткән ял көндәрендә беренсе яңы йыл алды ауыл хужалығы йәрминкәләре үтте.
БР Ауыл хужалығы министрлығының матбуғат хеҙмәтенән хәбәр итеүҙәренсә, ошо ике көндә дөйөм алғанда 2,6 меңләгән сауҙа урындары ойошторолғайны. Дөйөм һатылған продукция күләменең иң күберәге Өфө ит йәрминкәләренә тура килә. Башҡортостандың баш ҡалаһында республиканың 43 районы вәкилдәре 15 майҙансыҡта сауҙа алып барҙы. Өфөлә тәҡдим ителгән ауыл хужалығы продукцияһы күләме 90,5 миллион һум тәшкил итте.
Беренсе ҡышҡы йәрминкәләрҙә Башҡортостанда 14 һәм 15 декабрҙә бөтәһе 403,4 тонна ит һатылған. Шуның 258,3 тоннаһы – һыйыр ите, 108,5 тонна – сусҡа ите, 17,9 тонна – һарыҡ ите, 18,5 тонна – йылҡы ите, 200 килограмм – ҡуян ите.
Бынан тыш, ҡала халҡына 42,8 тонна ҡош-ҡорт ите, шул иҫәптән 19 тонна ҡаҙ, биш тонна өйрәк, 12 мең тонна самаһы тауыҡ, дүрт тонна тирәһе күркә ите, өс тоннанан ашыу күркә-өйрәк ите тәҡдим ителгән. 14,3 тонна бал һатылған.
Беренсе яңы йыл алды йәрминкәләрендә бер килограмм һыйыр итен 130-300 һумға һатып алырға була ине, сусҡа итен – 150-280 һумға, һарыҡ итен – 160-300 һумға, йылҡы итен – 140-300 һумға, ҡуян итен – 300-350 һумға.
Бер килограмм ҡаҙ итенең хаҡы 200 һумдан 350 һумға тиклем үҙгәрҙе, өйрәк ите – 110-300 һум, тауыҡ ите – 70-250 һум, күркә ите – 250-300 һум, күркә-өйрәк ите – 250-300 һум.
Ауыл халҡы йәрмикәләрҙә балдың килограмын 200-350 һумға тәҡдим итте, тип билдәләнеләр БР Ауыл хужалығы министрлығының матбуғат хеҙмәтенән.


text:
Өфөлә Дәүләт Йыйылышы – Ҡоролтайҙың 40-сы ултырышы асылды
Өфөлә республика парламентының яҙғы сессияһын йомғаҡлаусы Башҡортостан Республикаһы дүртенсе саҡырылыш Дәүләт Йыйылышы – Ҡоролтайҙың 40-сы ултырышы үтә. Көн тәртибендә — 39 һорау.
Депутаттарға 30-ға яҡын закон проектын ҡарарға тура киләсәк. Шуларҙың өсәүһе буйынса эште тамамлау планлаштырыла. «Башҡортостан Республикаһында йәмәғәт тәртибен һаҡлау тураһында», «Төнгө ваҡытта граждандар тыныслығын һәм тынлыҡты тәьмин итеү тураһында» һәм «Башҡортостан Республикаһында мотлаҡ медицина страховкалауын ойоштороу тураһында»ғы БР закон проекттары хаҡында һүҙ бара.
Ундан ашыу закон проектын парламентарийҙар икенсе уҡыуҙа тикшерәсәк. Улар араһында «Башҡортостан Республикаһында урындағы үҙидара тураһында»ғы Башҡортостан Республикаһы Законының 11-се статьяһына үҙгәреш индереү тураһында», «Башҡортостан Республикаһының һайлау тураһындағы Кодексына үҙгәрештәр индереү тураһында», «Башҡортостан Республикаһында аҙыҡ-түлек продукттарының сифатын һәм хәүефһеҙлеген тәьмин итеү саралары тураһында» һәм башҡа БР закон проекттары бар.
Ун закон проектын беренсе уҡыуҙа ҡарау планлаштырыла. Улар иҫәбендә — «Башҡортостан Республикаһы территорияһында ағас ҡабул итеү һәм бушатыу пункттары эшмәкәрлеген ойоштороу тураһында», «Ойошмалар милкенә һалымдар тураһында» Башҡортостан Республикаһы Законының 3-сө статьяһына үҙгәрештәр индереү тураһында», «Башҡортостан Республикаһында капиталь һалыуҙар формаһында инвестицион эшмәкәрлек алып барыусы инвесторҙарҙың ойошмалары килеменә һалымдың түбән һалым ставкаһын билдәләү тураһында» һәм башҡа БР закон проекттары. Парламентарийҙар «Дәүләт һәм муниципаль ихтыяждары өсөн тауарҙар поставкалауға, эштәр башҡарыуға, хеҙмәт күрһәтеүгә заказдар урынлаштырыу тураһында» Федераль законының 10-сы статьяһына үҙгәрештәр индереү тураһында» һәм «Административ хоҡуҡ боҙоуҙар тураһында Рәсәй Федерацияһы Кодексының 23.221 һәм 23.231 статьяларына үҙгәрештәр индереү тураһында» федераль закондарының проекттарын тикшереү ҙә планлаштыра.
Пленар ултырышта яҙғы сессия барышында республика парламентының эшмәкәрлегенә отчет һәм алдағы көҙгө сессияға закондар сығарыу эшенең яҡынса программаһы күрһәтеләсәк. Депутаттар йәнә биш суд участкаһының мировой судья вазифаларына кандидаттарҙы ҡараясаҡ.


text:
Башҡортостан Президенты эске һыу транспортын үҫтереү мәсьәләләрен комплекслы тикшерергә ҡушты
Йома, 20 июлдә, Башҡортостан Президенты Рөстәм Хәмитов «Башҡортостан Республикаһының эске һыу транспортын үҫтереү» темаһына кәңәшмә үткәрҙе. Унда ҡатнашыу өсөн министрлыҡ һәм ведомстволар, һыу транспорты предприятиелары етәкселәре, Өфө, Ағиҙел, Бөрө ҡалалары, Благовещен районы хакимиәттәре башлыҡтары, контроль-күҙәтеү органдары вәкилдәре саҡырылды.
Кәңәшмә башында республика башлығы бөгөнгө көнгә етди һәм актуаль булған проблема – йылғаларҙың һайығыуын билдәләне, уның һөҙөмтәһендә Ағиҙел йылғаһында судоходствоны юғалтыу хәүефе барлыҡҡа килде.
— Бөгөн хәл 2010 йылға ҡарағанда насарыраҡ, — тип билдәләне Рөстәм Хәмитов. – Һыу һаҡлағыстарға һыу торған һайын әҙерәк килә.
Әммә, Президент билдәләүенсә, һыу запастары беҙҙә бар, һыу менән тәьмин итеүҙә өҙөклөктәр булмаясаҡ.
Кәңәшмәлә Рөстәм Хәмитов өс мөһим проблеманы билдәләне. Беренсеһе – йылға, Ағиҙелдә һыу кимәле кәмеүе, суднолар йөрөшө өсөн был ҙур ауырлыҡтар тыуҙыра. Пассажирҙар һәм йөк ташыусы суднолар тотҡарлана, улар Ағиҙел йылғаһы буйлап Бөрөнән ары китә алмай. Әммә, Рөстәм Зәки улы һүҙҙәренсә, йылғалаҙың һайығыуы – ҡоролоҡ эҙемтәләре генә түгел, йылға үҙәндәрендә эшмәкәрлектең контролдә булмауы ла быға сәбәп.
— Был йәһәттән Тәбиғәттән файҙаланыу һәм экология министрлығының, һаҡ структураларының эшмәкәрлеген әүҙемләштереү зарур, — тигән бурыс ҡуйҙы республика Президенты.
Икенсе проблема порттарҙың булыуына һәм уларҙың эшләүенә бәйле. Йылғаларҙың торошона техник яҡтан йоғонто яһауҙы кәметеү өсөн, Президент билдәләүенсә, һыу һаҡлағыстар төҙөргә кәрәк. Тәү сиратта, һүҙ Ҡариҙел йылғаһындағы Түбәнге Һөйән гидроузелы хаҡында бара. Әммә уны төҙөү – киләсәктә, яҡын 10-15 йылда башҡарыласаҡ эш. Шул уҡ ваҡытта күрше төбәктәр менән килешеү, ҙур средстволар йәлеп итеү зарур. Түбәнге Һөйән гидроузелы проектының хаҡы – яҡынса 15-20 миллиард һум.
Республика башлығы билдәләгән өсөнсө ҙур проблема – Башҡортостан йылға флотының торошо, судноларҙың иҫкергән булыуы, уларҙы яңыртыу һәм мөмкин тиклем яңыларына алмаштырыу кәрәклеге.
— Һыу менән килеп тыуған хәлдән сығып, судноларҙың минималь һанын билдәләргә кәрәк, — тип мөрәжәғәт итте Рөстәм Хәмитов республиканың Төҙөлөш, архитектура һәм транспорт министрлығы һәм Башҡортостан йылға пароходсылығы вәкилдәренә. – Һыу транспорты мәсьәләләрен комплекслы тикшереү зарур. Уны үҫтереү программаһы булырға тейеш.
Кәңәшмәлә БР Транспорт һәм юл хужалығы буйынса дәүләт комитеты рәйесе Ильяс Мөниров, Кама һыу идаралығы етәксеһе урынбаҫары, Башҡортостан буйынса һыу ресурстары бүлеге начальнигы Владимир Горячев, Ағиҙел һыу юлдары һәм судоходство районы начальнигы Станислав Большаков, Өфө хакимиәте башлығы Ирек Ялалов, БР Хөкүмәте вице-премьеры Сергей Афонин һәм башҡа етәкселәр сығыш яһаны.


text:
Халыҡ-ара Ер көнөндә Өфө планетарийында Ер-Әсә тураһында документаль фильм күрһәтеләсәк
20 маррта, Халыҡ-ара Ер көнөндә, Рәсәйҙә һәм Башҡортостанда Тирә-яҡ мөхитте һаҡлау йылы сиктәрендә Өфө планетарийында «Йорт» (HOME) исемле документаль фильм күрһәтеләсәк. Режиссерҙар – Ян Артюс-Бертран һәм Люк Бессон.
Был фильм 20 йыл дауамында Ер шарының төрлө төбәктәрендә юғары бейеклектән төшөрөлгән. Ул планетабыҙҙың иҫ китмәле матурлығы, шулай уҡ уның ғәжәйеп тарихы хаҡында һөйләй. Фильм Ер-Әсәбеҙҙе һаҡларға, киләсәгебеҙ тураһында уйланырға саҡыра, тип хәбәр итте Өфө планетарийы хеҙмәткәре Венера Ишморатова.
Шуныһы мөһим: фильм бушлай таратыла. Режиссер Ян Артюс-Бертран һүҙҙәренсә, фильмдан алынған килем долларҙар йәки евролар менән түгел, ә был таҫманы ҡарап, уйға ҡалған кешеләр һаны менән иҫәпләнә.
Сеанс 19 сәғәттә башлана. Инеү – бушлай.


text:
Яңы банк булдырыу БРИКС-тың Эшлекле советы ултырышының төп темаһы булды Фото: Олег Яровиков
Яңы банк булдырыу БРИКС-тың Эшлекле советы ултырышының төп темаһы булды
Яңы банк булдырыу БРИКС-тың Эшлекле советы ултырышының төп темаһы булды Фото: Олег Яровиков
ӨФӨ, 2015 йыл, 8 июль. /«Башинформ» мәғлүмәт агентлығы, Эльвира Латипова/.
БРИКС-тың яңы үҫеш банкын булдырыу Өфөлә барған БРИКС-тың Эшлекле советы ултырышының төп темаһы булды. Ҡатнашыусылар финанс структураһының эш параметрҙарын тикшерҙе. Был хаҡта журналистарға БРИКС-тың Эшлекле советында Рәсәй яғынан рәйес, Рәсәйҙең Сауҙа-сәнәғәт палатаһы президенты Сергей Катырин хәбәр итте.
«Коллегарыбыҙ күберәк БРИКС-тың яңы үҫеш банкы, уның мөмкинлектәре тураһында һүҙ алып барҙы, — тине Сергей Катырин. — Банктың ниндәй булырға тейешлеге, эшҡыуарлыҡ, инвестиция проекттарын финанслауға бәйле сараларҙы ябайлаштырыу буйынса тәҡдимдәр яңғыраны». Әлеге мәлдә «төп параметрҙар раҫланған, яҡын арала ул эшләй башларға тейеш».
Сергей Катырин һүҙҙәренсә, Бразилияла Рәсәй яғы 37 инвестиция проектын тәҡдим иткән, «коллегаларыбыҙҙың да тәҡдимдәре аҙ түгел». Уларҙы БРИКС-тың үҫеш банкы һайлап аласаҡ.
Проекттарҙың күбеһе инфраструктураға, автомобиль, тимер юлдарын, порт ҡоролмаларын төҙөүгә ҡағыла, тип аңлатма бирҙе БРИКС-тың Эшлекле советында Рәсәй яғынан башлыҡ. Рәсәйҙең төп проекттарының береһе — юғары тиҙлекле тимер юлын төҙөү, «тәүҙә ул Мәскәү — Ҡазан, дөйөм алғанда, Мәскәү — Пекин булараҡ уйланылған».


text:
CCSGO Overflow | БУШ ҠАРАШ | PROMO BONUS URL | Ышаныслы
Беҙ яратабыҙ " CS] өр-яңынан: Барығыҙ, һәм беҙ яратабыҙ скиты. Беҙ шулай уҡ беләбеҙ, һеҙ эшлекһеҙ, шул тиклем яҡшы, бына ни өсөн беҙ яһаныҡ был сайт! ӨСӨН БЕРЛӘШМӘҺЕ!
Был сайт булдырылды кешеләр өсөн яраталар көслө тойғо уйындар күңел төшөү, әммә оҡшамай “казино” стиль күп кенә сайттарҙа, мин.е. комиссиялар, процент йорт һәм ысынлыҡта, предметтар тапшырыу.
Һәр кеше һайлай өсөн тапшырырға ҡайһы берҙәре уны саҡ ҡына ҡа буласаҡ актив күсерелгән таблицаһында ҡулланыусылар, "теләсә ҡайһы минутта, мөһим инеү түгел йәки юҡ, ул/ул мөмкин атаковать кем дә булһа тағы.
Атаҡ эш 50/50 система шанс, һеҙҙә бар шанс бит утарға, кеше булараҡ, атаку һеҙҙе. Һеҙ алмайсы күберәк юғалтырға 50% актив юҡ-бар нәмә бер атакаға.
Һеҙ выигрывают/проигрыватель атакаға йәки оборонаға юҡ-бар нәмә керә йәки сығарға актив юҡ-бар нәмә , һаҡлап ҡалыу өсөн юҡ-бар нәмә һеҙҙең тапшырырға кәрәк, уларҙы статистические юҡ-бар нәмә !
csgooverflow.com
CSGO Overflow | БУШ ҠАРАШ | PROMO BONUS URL | Ышаныслы
CCSGO Overflow | БУШ ҠАРАШ | PROMO BONUS URL | Ышаныслы


text:
Фото:
Рафаил Гәрәев вафат булды
Фото:
2010 йылдың 11 ғинуарында 21-се төҙөлөш тресы 95-се механизацияланған күсмә колоннаһының элекке ташсылар бригадиры, Социалистик Хеҙмәт Геройы Рафаил Закир улы Гәрәев оҙаҡ ауырығандан һуң 80-се йәшендә вафат булды.
Рафаил Гәрәев 1930 йылдың 15 сентябрендә Башҡорт АССР-ының Мишкә районында тыуған. Хеҙмәт эшмәкәрлеген колхозда башлай. ФЗО мәктәбен тамамлағандан һуң 1949 йылдан башлап 21-се треста ташсы булып эшләй.
1960 йылдан 95-се ПМК-ла ташсылар бригадиры була. Уның әүҙем ҡатнашлығында бик күп торлаҡ йорттар, “Өфөнефтехим”, “Өфөоргсинтез” асыҡ акционерҙар йәмғиәттәре, 3-сө, 4-се ТЭЦ кеүек йылылыҡ энергетикаһы һәм нефть химияһының мөһим объекттары файҙаланыуға тапшырыла. Благовещен ҡалаһында арматура һәм ҡаҙау заводтары, шулай уҡ “Башбиохимкомбинат” төҙөлә. Р.З. Гәрәев етәкселегендәге бригада Турбаҫлы ҡошсолоҡ фабрикаһын, Илеш, Благовещен, Өфө, Асҡын райондарында социаль-мәҙәни һәм ауыл хужалығы тәғәйенләнешендәге бик күп объекттарҙы күтәрә.
Төҙөлөш тармағында эшләү дәүерендә Рафаил Закир улы үҙен юғары профессиональ белгес, производствоны оҫта ойоштороусы, йәш эшселәрҙең остазы булараҡ күрһәтә.
Күп йыллыҡ хеҙмәт ҡаҙаныштары һәм республиканың әһәмиәтле объекттарын төҙөүгә шәхсән ҙур өлөш индергәне өсөн ул Хеҙмәт Ҡыҙыл Байраҡ, “Почет Билдәһе” ордендары, миҙалдар менән бүләкләнә. 1971 йылда уға юғары исем - Социалистик Хеҙмәт Геройы, 1967 йылда “БАССР-ҙың атҡаҙанған төҙөүсеһе” исеме бирелә. Өфө ҡалаһының Хеҙмәт даны китабына индерелгән.
Ул принципиаллеге, изге күңеллелеге, ябайлығы һәм кешеләргә ҡарата иғтибарлы булыуы менән айырылып торҙо.
Һәләтле белгес, етәксе, изге, һоҡланғыс кеше Гәрәев Рафаил Закир улы хаҡында яҡты иҫтәлек беҙҙең йөрәктәрҙә мәңге һаҡланыр.
Некрологка М.Ғ. Рәхимов, К.Б. Толкачев, Р.С. Сарбаев, Н.А. Курапов, С.Н. Лаврентьев, Р.Р. Ибәтуллин, Ф.Ә. Ямалетдинов, П.Р. Качкаев, М.М. Бикбулатов, В.М. Андреев, Р.Н. Сәүбәнов, М.С. Муллағәлләмов ҡул ҡуйған.


text:
Рөстәм Хәмитов Ишембайҙың 29-сы балалар баҡсаһы эшмәкәрлеге менән таныштыФото: Олег Яровиков
Рөстәм Хәмитов Ишембайҙың 29-сы балалар баҡсаһы эшмәкәрлеге менән танышты
Рөстәм Хәмитов Ишембайҙың 29-сы балалар баҡсаһы эшмәкәрлеге менән таныштыФото: Олег Яровиков
16 мартта, Ишембай районы буйлап эш сәфәре сиктәрендә, Рөстәм Хәмитов капиталь ремонттан һуң асылған 29-сы «Аист» балалар баҡсаһында булды. Унда сәләмәт балалар менән бер рәттән һаулыҡ мөмкинлектәре сикләнгән сабыйҙар ҙа тәрбиәләнә.
Ремонт эштәре бында сифатлы һәм ҡыҫҡа ваҡыт эсендә — ни бары ярты йылда башҡарылған.
Бөгөнгө көндә мәктәпкәсә белем биреү учреждениеһында дүрт төркөм эшләй, яҡын арала йәнә өс төркөм асылырға тейеш. Киләсәктә балалар баҡсаһына 220 сабый йөрөйәсәк, тип көтөлә.
«Аист» балалар баҡсаһында физкультура-сәләмәтләндереү сараларына айырыуса ҙур иғтибар бүленә. Учреждениела массаж, физиотерапия бүлмәләре, физкультура залы эшләй.
Мәктәпкәсә белем биреү учреждениеһының йәнә бер үҙенсәлеге — «Йәш ата-әсәләр мәктәбе». Ул буласаҡ тәрбиәләнеүселәрҙең ата-әсәләре өсөн тәғәйенләнгән. Психолог баланы яңы мөхиткә әҙерләү үҙенсәлектәре хаҡында мәғлүмәт менән таныштыра. Бынан тыш, балалар һәм ата-әсәләр өсөн ижади кисәләр ойошторола.
Президент ата-әсәләр менән аралашып, Ишембайҙың алдынғы ҡала булыуын, бында балалар баҡсаларына сираттың бәләкәй булыуын билдәләне. Осрашыу һуңында Рөстәм Хәмитов учреждениеға музыкаль үҙәк бүләк итте.


text:
Ислам ҡанундары буйынса яусылау үҙәге асылды
Башҡортостанда мосолмандарға үҙ яртыһын табыуҙа реаль ярҙам. Диниә нәзараты ҡарамағында яусылыҡ агентлығы асылды.
Мосоламанса яусылау үҙәген Диниә Назаратының йәштәр бүлеге ойошторған. Мосолман агентлығына мөрәжәғәт итеүселәр 10 һорауҙан торған анкета тултыра. Уны ойоштороусылар билдәләүенсә, ҡайһы бер кешеләр саманан тыш тыйнаҡ булыуҙары арҡаһында үҙ парҙараны таба алмай.
Агентлыҡта бер үк дини тәрбиә алған кешеләрҙе осраштырыу һәм таныштырыу маҡсат итеп ҡуйыла. Рәсәйҙә бындай ойошмалар башҡа ҡалаларҙа күптән эшләй, Башҡортостан һуңлап булһа ла асыуға өлгәште.


text:
Йәш ғаиләләргә торлаҡ биреү мәсьәләләре буйынса «ҡыҙыу линия» эшләйәсәк
17 июндә 2011-2015 йылдарға иҫәпләнгән торлаҡ шарттарын яҡшыртыуға мохтаж йәш ғаиләләргә дәүләт ярҙамы буйынса республика программаһын тормошҡа ашырыу мәсьәләләре буйынса «ҡыҙыу линия» эшләйәсәк. Телефон номерҙары – (347) 272-12-30, 272-38-49, 273-64-93.
Бөтә көнүҙәк һорауҙарға БР Йәштәр сәйәсәте һәм спорт министрлығының иҡтисади программалар һәм йәштәр мәшғүллеге бүлеге начальнигы Урал Килсенбаев яуап бирәсәк. Шылтыратыуҙар сәғәт 11-ҙән 12-гә тиклем ҡабул ителә.


text:
Рөстәм Хәмитов Башҡортостан һайлаусыларына ҙур ышаныс күрһәткәндәре өсөн рәхмәт әйттеФото: Андрей Старостин
Рөстәм Хәмитов Башҡортостан һайлаусыларына ҙур ышаныс күрһәткәндәре өсөн рәхмәт әйтте
Рөстәм Хәмитов Башҡортостан һайлаусыларына ҙур ышаныс күрһәткәндәре өсөн рәхмәт әйттеФото: Андрей Старостин
ӨФӨ, 2014 йыл, 16 сентябрь. /«Башинформ» мәғлүмәт агентлығы, Ғәлиә Нәбиева/.
Рөстәм Хәмитов республика халҡына, берҙәм тауыш биреү көндө 14 сентябрҙә уҙған, һайлауҙарҙа, һайлау процесында әүҙем ҡатнашҡандары өсөн рәхмәт әйтте.
— Һайлауҙарға әүҙем йөрөү, һис шикһеҙ, бөгөн алған һөҙөмтәләрҙе алдан билдәләне, — тине республика етәксеһе төбәктең алдынғы киң мәғлүмәт саралары журналистары өсөн ойошторолған брифингта.
Рөстәм Хәмитов ҙур эш атҡарған һәм граждандарҙы, һайлаусыларҙы эшләп килгән төбәк етәксеһе өсөн тауыш бирергә ышандыра алған үҙенең ышаныслы кешеләренә ҙур рәхмәтен белдерҙе. Республика етәксеһе һайлауҙарҙа ҡатнашҡандарҙың барыһына ла, шул иҫәптән республика Президенты вазифаһына кандидаттарға ла рәхмәт һүҙҙәре менән мөрәжәғәт итте.
— Бөтәһе лә намыҫлы, асыҡ эшләне, беҙҙең арала бәхәстәр, кәрәкмәгән хәлде киҫкенләшеү осраҡтары булманы һәм шуға ла һайлауҙар тыныс, тура, лайыҡлы уҙҙы, — тип баһа бирҙе үткән кампанияға Рөстәм Хәмитов.
Республика етәксеһе йәмғиәттә төрлө ҡараштар булыуға, тауыш биреүҙә ҡатнашҡан һайлаусыларҙың 20 проценты тауыштарын башҡа кандидаттарға биреүҙәренә үҙенең аңлауын белдерҙе.
— Был бөтөнләй ғәҙәти күренеш һәм шулай булырға тейеш тә тип иҫәпләйем, — тине Рөстәм Хәмитов.
Шул уҡ ваҡытта, ул «һандарға ҡарап фекер йөрөткәндә һөҙөмтә яҡшы ғына», тип билдәләне.
— Тәү сиратта, минең өсөн тауыш биргән кешеләр алдында ҙур яуаплылыҡ тоям һәм алдан эшләп килгән эшемде шулай уҡ яуаплы, намыҫлы итеп дауам итәсәгемде аңлайым һәм, әлбиттә, кешеләрҙең ышаныстарын аҡларға тырышасаҡмын.


text:
Бюджетҡа һалым керемдәре 135 миллиард һумдан ашыу тәшкил итте
Башҡортостанда быйыл ун айҙа бөтә кимәлдәрҙәге бюджеттарға берҙәм социаль һалымды иҫәпкә алмайынса 135,7 миллиард һум аҡса инде. 2009 йылдың шул уҡ осоро менән сағыштырғанда керемдәр 17,3 процентҡа артты.
Керемдәрҙең төп күләме акциздар, ҡаҙылма байлыҡтар табыуға, ойошмаларҙың килеменә, физик шәхестәрҙең табыштарына, өҫтәмә ҡиммәткә һалымдар һәм милек һалымдары иҫәбенә тәьмин ителгән. Республика территорияһындағы һалым органдары тарафынан тупланған һалымдар һәм түләүҙәрҙең дөйөм суммаһынан Федераль казначействоның БР буйынса идаралығы 52,2 миллиард һумын федераль бюджетҡа күсерҙе. Шулай уҡ 60,7 миллиард һум БР тупланма бюджетына күсерелде, 22,8 миллиард һум Рәсәй Федерацияһы субъекттары араһында ҡайтанан бүлеү өсөн тапшырылды. Урындағы бюджеттарға 13,1 миллиард һумдан ашыу инде.
Ҡануниәттәге үҙгәрештәр һөҙөмтәһендә һалым органдарының вәкәләттәре ярайһы уҡ сикләнде. Шул уҡ ваҡытта уларға юғары талаптар ҡуйыла. Әммә ошондай ҡатмарлы шарттарҙа ла һалым тикшереүҙәре һөҙөмтәләре буйынса өҫтәп аҡса күсереүҙәрҙең йылдан-йыл артыуы күҙәтелә. Мәҫәлән, быйыл туғыҙ айҙа өҫтәп күсереүҙәр 7,3 миллиард һум тәшкил итте, был былтырғы ошо уҡ күрһәткестән 17 процентҡа юғары.


text:
Башҡортостанда бәләкәй һәм урта предприятиелар һаны артты
2010 йылда республикала бәләкәй һәм урта бизнес предприятиелары һаны артыуы күҙәтелде. Был турала 13 ғинуарҙа БР Дәүләт Йыйылышы – Ҡоролтайҙың Сәнәғәт, транспорт, төҙөлөш, элемтә һәм эшҡыуарлыҡ буйынса комитеты ултырышында Башҡортостандың Эшҡыуарлыҡ һәм туризм буйынса дәүләт комитеты рәйесе Айҙар Хәлилов хәбәр итте.
— Хәҙер республикала 136 меңдән ашыу бәләкәй һәм урта эшҡыуарлыҡ субъекттары иҫәпләнә – 2009 йыл менән сағыштырғанда 228-гә күберәк, — тип билдәләне ул.
Чиновниктың һүҙҙәренә ҡарағанда, эшҡыуарҙар төбәк иҡтисади эшмәкәрлегенең бөтә төрҙәрендә лә бар. Бәләкәй бизнес өлкәһендә республиканың иҡтисади әүҙем халҡының өстән бер өлөштән ашыуы мәшғүл.
— Бәләкәй эшҡыуарлыҡтың тармаҡ структураһы ла үҙгәрҙе, — тип хәбәр итте Дәүләт комитеты рәйесе. – Сауҙа предприятиелары өлөшө 45 проценттан 25 процентҡа тиклем кәмене. Эшкәртеү сәнәғәте предприятиелары – 12 проценттан 15-кә, ауыл хужалығы предприятиелары өлөшө 2 проценттан 14 процентҡа тиклем артты.


text:
Фото:
Президент Учалы районында булды
Фото:
24 июндә Башҡортостан Президенты Мортаза Рәхимов вертолетта осҡан ваҡытта Учалы районында булды. Республика башлығы июнь башында көслө янғындан зыян күргән Ураҙ ауылындағы тергеҙеү эштәре барышын тикшерҙе.
Янғын эҙемтәһендә туғыҙ шәхси хужалыҡ тулыһынса юҡҡа сыҡҡан. Ҡорбандар юҡ, ләкин 19 кеше торлаҡһыҙ ҡалған. 6 миллион һумға яҡын зыян килгән.
Мортаза Рәхимов ауыл халҡы менән осрашты, янғында зыян күргән кешеләргә ярҙам күрһәтеү мәсьәләләре менән ҡыҙыҡһынды. Шулай уҡ республика Президенты йорттары янған кешеләр өсөн яңы йорттар һалыу барышы менән танышты. Төҙөлөш өсөн бүленгән яңы участкаларҙа торлаҡ йорт, мунса, хужалыҡ ҡаралтылары ҡалҡып сығасаҡ. Нигеҙ һалынып, туғыҙ бура күтәрелгән дә инде. Янғында юҡ ителгән йорттарҙы тергеҙеү өсөн республика бюджетынан 6 миллион һум аҡса бүленгән.
Республика Президентына Ураҙ ауылы халҡына район предприятиеларының да ҙур ярҙам күрһәтеүен әйттеләр. Мәктәп йәшендәге балаларға һауыҡтырыу лагерҙарына түләүһеҙ путевкалар биреләсәк, мәктәпкәсә йәштәгеләр шифаханаларға оҙатыласаҡ.
Ураҙ ауылы халҡы Башҡортостан етәкселегенә ваҡытында ярҙам күрһәткәндәре өсөн рәхмәт белдерҙе. Мортаза Рәхимов республикала йәшәүсе халыҡтың бер ваҡытта ла ауыр хәлдә ҡалдырылмаясағын, уларға һәр ваҡыт ярҙам күрһәтеләсәген билдәләп үтте.
Учалы районына сәфәр сиктәрендә Мортаза Рәхимов «Байрамғол» агрофирмаһының эшмәкәрлеге менән дә танышты. Башҡортостан Президенты предприятиеның етештереү биналарында булды, йәш малдар өсөн 200 башҡа иҫәпләнгән корпус төҙөлөшөн ҡараны. Объектты быйыл августа сафҡа индерергә планлаштырыла. Шулай уҡ республика башлығы агрофирманы мал аҙығы менән тәьмин итеү мәсьәләләре һәм уны әҙерләү барышы менән ҡыҙыҡһынды.
Республика Президенты Мортаза Рәхимовтың эш сәфәрендә Хөкүмәт Премьер-министры Раил Сарбаев ҡатнашты.


text:
Баш ҡаланың Беренсе йәмиғ мәсете эргәһендә фонтан һәм ҡунаҡхана төҙөләсәк
Башҡортостан баш ҡалаһының Беренсе йәмиғ мәсетендә яңыртыу эштәре бара. Уның колонналары һәм диуарҙары аҡ төҫкә буяла, ишек алды реконструкциялана, тип хәбәр иттеләр Өфө ҡалаһы Киров районының мәғлүмәт-аналитика бүлегенән.
Шулай уҡ мәсет биләмәһен төҙөкләндереү буйынса ҙур эштәр алып барыла. Проектҡа ярашлы, мәсет эргәһендә ултырып ял итер өсөн эскәмйәләр ҡуйыласаҡ, фонтан эшләйәсәк.
Айырым торған өс ҡатлы бинала 10-15 урынға иҫәпләнгән ҡунаҡхана урынлашасаҡ. Шулай уҡ ризыҡланыу һәм тәһәрәтләнеү бүлмәләре булдырыу ҡаралған. Ошонда уҡ мосолман әҙәбиәте һәм сувенирҙар һата торған кибет урынлашасаҡ.
Төҙөлөш менән бер нисә ойошма мәшғүл. Эштәрҙе ағымдағы йылдың сентябрь-октябрь айҙарында тамамлау планлаштырыла.


text:
Башҡортостан аграрийҙары өфөлөләрҙе ауыл хужалығы йәрминкәләренә саҡыра
31 августа һәм 1 сентябрҙә Өфөнөң Орджоникидзе районында ауыл хужалығы йәрминкәләре үтә.
Баш ҡала хакимиәтенең мәғлүмәт хеҙмәтенән хәбәр итеүҙәренсә, йәрминкәләр Серго Орджоникидзе исемендәге майҙанда, «Меркурий», «Тирәктәр» һәм «Урал» сауҙа комплекстары алдында ойоштороласаҡ.
Мәҫәлән, С.Орджоникидзе исемендәге майҙанда үтәсәк бер йәрминкәлә генә Башҡортостандың 19 районы аграрийҙары өфөлөләргә үҙ продукцияһын тәҡдим итәсәк. Йәшелсә, емеш-еләк, ит, һөт ризыҡтары, бал һәм башҡа продукция тейәлгән йәмғеһе 80-дән ашыу машина булыуы көтөлә. Бынан тыш, емеш ағастары үҫентеләре лә һатыласаҡ.
Бөтә йәрминкәләр иртәнге сәғәт 9-ҙан эшләй башлай.


text:
Фото:
Республика Президенты Башҡортостандың халыҡ шағиры Мостай Кәримдең туғандары менән осрашты
Фото:
20 октябрҙә Өфөлә Башҡортостан Президенты Рөстәм Хәмитов шағир һәм драматург Мостай Кәримдең туғандары менән осрашты. Осрашыу яҙыусы йәшәгән һәм ижад иткән фатирҙа үтте.
Республика башлығы Мостай Кәримдең эш кабинетында булды, уның ҡыҙы Әлфиә Кәрим ҡыҙы һәм башҡа туғандары менән аралашты, халыҡ шағирының шәхси китапханаһы менән танышты.
Рөстәм Хәмитов Мостай Кәримгә һәйкәл эшләүгә конкурстың тамамланыуын һәм уның 2012 йылда ҡуйыласағын билдәләне. Шулай уҡ яҙыусының тыуған ерендә — Шишмә районы Келәш ауылында йорт-музей төҙөү планлаштырыла.
Осрашыуҙан һуң Башҡортостан Президенты республика Хөкүмәте ағзаларына драматургтың исемен мәңгеләштереүгә йүнәлтелгән сараларҙы әҙерләү һәм үткәреү буйынса күрһәтмәләр бирҙе, тип хәбәр иттеләр республика башлығының матбуғат хеҙмәтенән.


text:
Башҡортостанда «500 ферма» программаһы буйынса зона кәңәшмәләре башлана
Башҡортостанда «Һөтсөлөк малсылығын үҫтереү һәм һөт етештереүҙе арттырыу. 2012-2016 йылдарҙа Башҡортостан Республикаһында 500 һөтсөлөк-тауар фермаһын комплекслы яңыртыу» республика маҡсатлы программаһын 2013 йылда тормошҡа ашырыуға арналған зона кәңәшмәләре башлана.
БР Ауыл хужалығы министрлығының матбуғат хеҙмәтенән хәбәр итеүҙәренсә, тәүге кәңәшмә 27 февралдә Баҡалы районында үтә.
Республика маҡсатлы программаһын тормошҡа ашырыу буйынса кәңәшмәлә ҡатнашыусылар араһында БР Ауыл хужалығы министрлығы етәкселеге һәм белгестәре, райондарҙың ауыл хужалығы идаралығы (бүлеге) начальниктары, 2012 йылда «500 ферма» программаһында ҡатнашҡан һәм 2013 йылда ҡатнашыуға дәғүә иткән предприятиелар етәкселәре, шулай уҡ төҙөлөш ойошмалары, техника һәм ҡорамалдар поставкалаған компаниялар вәкилдәре бар.
Киләһе бындай ултырыш 1 мартта республиканың Ҡыйғы районында үтә.


text:
Ауырғазы районы фермер хужалыҡтары һөт етештереү буйынса беренсе
Ауырғазы районы фермер хужалыҡтарында йыл башынан алып тулайым һауым 1,4 мең тонна тәшкил итте. Был Башҡортостанда иң юғары район күрһәткесе, тип хәбәр итә БР Ауыл хужалығы министрлығының матбуғат хеҙмәте.
Лидерҙан (1395 тонна) бер аҙға артта ҡалып икенсе урында – Иглин районы фермерҙары. Бишбүләк, Дәүләкән, Ҡалтасы һәм Мәләүез районы фермер хужалыҡтары йыл башынан алып бер мең тоннанан ашыу һөт алған.
Дөйөм алғанда республика ауыл хужалығы предприятиелары етештергән тулайым һауымдың 15,5 проценты, йәғни 208,6 мең тоннанан 32,4 меңе фермерҙар өлөшөнә тура килә.


text:
Башҡортостанда «Асыҡ республика» проекты эшләй башланыФото: Олег Яровиков
Башҡортостанда «Асыҡ республика» проекты эшләй башланы
Башҡортостанда «Асыҡ республика» проекты эшләй башланыФото: Олег Яровиков
— «Асыҡ республика» сайты тест режимында эшләй башланы, — тип хәбәр итте «Башинформ» агентлығында үткән матбуғат конференцияһында БР Президенты Хакимиәте етәксеһе ярҙамсыһы, селтәр технологиялары бүлеге мөдире Андрей Потылицын.
Хәтерегеҙгә төшөрәйек, тәүге тапҡыр «Асыҡ республика» мәғлүмәт порталын булдырыу фекерен быйыл февралдә блогерҙар менән осрашҡанда БР Президенты әйтеп ишеттергәйне.
— Был проектты булдырыу сәбәптәренә бәйле бихисап һорауҙар тыуҙы, — ти Андрей Потылицын. – Йәмғиәт йылдам үҫешә, социаль ихтыяждар ҙа, мәғлүмәткә бәйле талаптар ҙа үҙгәрә. Власть менән халыҡтың үҙ-ара эшмәкәрлек итеүе икенсерәк форма алырға тейештер, күрәһең. Рәсәйҙә һәм Башҡортостанда селтәр технологияларының әлеге торошо власть менән халыҡ араһында хеҙмәттәшлек инструменттары булдырырға мөмкинлек бирә, һәм был ябай тәнҡит кенә түгел, тәҡдимдәр индереү ҙә.
«Асыҡ республика» 20 ярҙамсы проекттан тора, һәм шартлы рәүештә ике өлөшкә — «Асыҡ мәғлүмәттәр» менән «Электрон демократия»ға бүленә.
Хәҙер республика халҡының дәүләт власы органдары эшмәкәрлеге тураһында һәм башҡа төрлө өлкәләргә ҡағылышлы дөрөҫ мәғлүмәт алырға мөмкинлеге бар. «Асыҡ мәғлүмәттәр»ҙә йәмғеһе һигеҙ проект ҡаралған. Иң ҡыҙыҡлыһы — «Асыҡ бюджет». Күптән түгел Мәскәүҙә лә ошондай ресурс эшләй башланы. Башҡортостан халҡы финанс ресурстарының ҡайҙа йүнәлтелеүен, ниндәй объекттар төҙөләсәген, ҡайҙа ниндәй юлдарҙың реконструкцияланасағын, ҡайһы райондарҙа балалар баҡсалары төҙөлөрөн белә аласаҡ.
Әлеге мәлдә ике генә проект ҡулланыуға индерелгән. Беренсеһе — «Асыҡ республика», бында ресурсты үҫтереү буйынса тәҡдим һәм теләктәрҙе ебәрергә мөмкин, һәм «Россия без дураков» федераль проектына оҡшатып эшләнгән «Ахмаҡтарҙан азат Башҡортостан» («Башкирия без дураков») проекты. Хәҙер граждандар урындағы власть вәкилдәре тарафынан эшләнгән ахмаҡлыҡ һәм вайымһыҙлыҡтар тураһында хәбәр итә ала. Был коммуналь хужалыҡҡа ла, урындағы кимәлдә ҡабул ителгән ҡарарҙарға ла ҡағыла. Мәғлүмәтте сайтта текст форматында ғына түгел, территорияға бәйләп тә ҡалдырырға мөмкин — сайтта интерактив карта эшләй, унда билдә ҡуйып була.
— «Асыҡ республика» проектын үҫтереү 3-5 йылға планлаштырылған, — тине БР Президенты эштәр идарасыһы урынбаҫары Ринат Шәғәлин. – «Асыҡ республика» составындағы бүтән проекттар ҙа әкренләп эшкә ҡушыласаҡ: мәҫәлән, «Башҡортостан Республикаһы тауышы», ул республика халҡы тарафынан йәмәғәтселек фекерен белдереү һәм сайтта тауыш биреү юлы менән айырыуса мөһим мәсьәләләрҙе асыҡлау мөмкинлеген бирәсәк; «Дәүләт барыһы өсөн дә» проекты граждандарға бирелгән хоҡуҡтар, социаль гарантиялар һәм мөмкинлектәр тураһындағы бар мәғлүмәтте системаға һалып, уны ҡулланыу өсөн уңайлы формала бирәсәк; «Хәүефһеҙ мөхит» сайты республика халҡының көнүҙәк проблемалары – соҡор-саҡырлы юлдар, янмаған фонарҙар, пандустар булмауы, законһыҙ сүплектәр тураһындағы бөтөн мәғлүмәтте бер урында тупларға тейеш. 2012 йыл аҙағында ресурстарҙың 60-70 проценты тулы ҡеүәтенә эшләйәсәк.


text:
Бөтә граждандар ҙа юғары сифатлы аҙыҡ-түлек тауарҙарын алыу мөмкинлегенә эйә булырға тейеш — Дәүләт Думаһы депутаты
ӨФӨ, 2014 йыл, 26 декабрь. /«Башинформ» мәғлүмәт агентлығы, Екатерина Соколова/.
«Берҙәм Рәсәй» партияһы «Халыҡ контроле» проектына йомғаҡ яһаны. Проекттың киләһе йылға төп бурыстарының береһе — бөтә граждандарҙы ла юғары сифатлы аҙыҡ-түлек тауарҙары менән тәьмин итеү. Был хаҡта Дәүләт Депутаты Рөстәм Ишмөхәмәтов хәбәр итте.
Бөгөнгө көндә «Халыҡ контроле»нең эшмәкәрлеге федераль һәм төбәк йүнәлештәре буйынса алып барыла: «Тауарҙарға өҫтәлгән хаҡ», «Продукцияның сифаты», «Рәсәй етештереүсеһе», «Власть. Селтәрҙәр. Эшҡыуарлыҡ. Халыҡ», «Алкоголгә һәм тәмәкегә ҡаршы», «Торлаҡ-коммуналь хужалығы» һәм «Законһыҙ ташыусылар».
«Халыҡ контроле»нә һәм республиканың Сауҙа һәм ҡулланыусыларҙың хоҡуҡтарын яҡлау буйынса дәүләт комитетына мөрәжәғәттәрҙең күбеһе аҙыҡ-түлеккә хаҡтарҙың артыуына бәйле.
Йыл йомғаҡтары буйынса, Ҡалтасы, Туймазы, Әлшәй, Борай, Балаҡатай һәм Хәйбулла райондарының урындағы бүлексәләре проектта әүҙем ҡатнашҡан.


text:
“Өфө” аэропортының махсус техникаһы көҙгө-ҡышҡы осорҙа эшләүгә әҙер
“Өфө” халыҡ-ара аэропорты” асыҡ акционерҙар йәмғиәтендә махсус техниканың 2009-2010 йылғы көҙгө-ҡышҡы навигацияға әҙерлеге тикшерелде. Смотрҙа аэропорттың махсус автотранспорты хеҙмәте, һауа судноларын ерҙә хеҙмәтләндереү хеҙмәте һәм яғыулыҡ-заправкалау комплексы техникаһы ҡатнашты.
Был сара ҡыш алдынан перрон техникаһының техник торошо яҡшы булыуын күрһәтте. Өфө аэропортының техник базаһы MASPORT, IVECO, ISUZU NQR, PEUGEOT кеүек донъя кимәлендәге алдынғы компанияларҙың заманса махсус автотранспорт төрҙәре менән даими яңыртып торола.
Бындай саралар миҙгел һайын үткәрелеп тора, сөнки предприятие судноларҙы сифатлы хеҙмәтләндереүҙе һәм пассажирҙарҙың именлеген тәьмин итеүгә ҙур иғтибар бирә.


text:
Федераль һалым хеҙмәте иҫкәртә: 1 октябрь — мөлкәт һалымдарын түләүҙең һуңғы көнө
ӨФӨ, 2015 йыл, 25 сентябрь. /«Башинформ» мәғлүмәт агентлығы, Сергей Захаров/.
Мөлкәт һалымдарын түләү тамамланыуға бер аҙна ваҡыт ҡалды. 2015 йылдың 1 октябре — ҡануниәт тарафынан билдәләнгән бурысты ваҡытында үтәүҙең һуңғы көнө.
Федераль һалым хеҙмәтенең Башҡортостан буйынса идаралығының матбуғат хеҙмәтендә хәбәр итеүҙәренсә, республикала физик шәхестәргә 2014 йылға мөлкәткә, ергә һәм транспортҡа һалым түләүгә белдереү ҡағыҙҙары ебәрелде. Белдереү ҡағыҙҙары килмәһә, һалым инспекцияһына мөрәжәғәт итергә кәрәк.
Рәсәй Федераль һалым хеҙмәтенең «Физик шәхестәр өсөн һалым түләүсенең шәхси кабинеты» сервисында теркәлгән һалым түләүселәр белдереү ҡағыҙҙарын, квитанцияларҙы баҫтыра һәм интернет аша бюджет менән иҫәпләшә ала.
Һалымды теләһә ниндәй кредит учреждениеһында түләргә мөмкин. Граждандарға уңайлы булһын өсөн һалым түләү мөмкинлеге кредит учреждениеһындағы банкоматтарға һәм терминалдарға күсерелгән.


text:
Башҡортостан «Китап» нәшриәте «Яңы офоҡтар» әҙәби конкурсына эштәр ҡабул итә
ӨФӨ, 2015 йыл, 26 март. /«Башинформ» мәғлүмәт агентлығы, Ләйлә Аралбаева/.
З.Биишева исемендәге Башҡортостан «Китап» нәшриәте «Яңы офоҡтар» республика әҙәби конкурсын иғлан итте.
Конкурсҡа йәш быуындың хәҙерге заман йәмғиәтендәге тормошо хаҡындағы әҫәрҙәр ҡабул ителә. Унда 45 йәшкә тиклемге авторҙар ҡатнаша ала. Эштәрҙе 2015 йылдың 1 авгусынан 1 октябргә ҡәҙәр ебәрергә кәрәк. Бәйгегә 2015 йылдың 4 декабрендә йомғаҡ яһала. Еңеүселәргә I, II, III урындар һәм лауреат дипломдары, 70, 50, 30 мең һум күләмендәге премиялар тапшырыла.
Проект Башҡортостан Республикаһы Башлығының мәҙәниәт һәм сәнғәт эшмәкәрҙәренә грант аҡсалары иҫәбенә тормошҡа ашырыла.
Конкурстың маҡсаты — үҙ ижадтарында йәш быуындың проблемаларын сағылдырған авторҙарҙы асыҡлау, йәш яҙыусыларҙың ижади мөмкинлектәрен үҫтереү.
Конкурс тураһында положение «Китап» нәшриәтенең рәсми сайтында бирелгән.
Әҫәрҙәрҙе «бәйгегә» тигән билдә менән ошо адрес буйынса ебәрергә кәрәк: Өфө ҡалаһы, Октябрь проспекты, 2. Белешмә өсөн телефон: (347) 223-88-38.


text:
Универсиада-2013 уты Өфөгә килдеФото: Дмитрий Слезин
Универсиада-2013 уты Өфөгә килде
Универсиада-2013 уты Өфөгә килдеФото: Дмитрий Слезин
18 июндә урындағы ваҡыт менән 8 сәғәт 10 минутта Өфөгә XXVII Бөтә донъя студенттар уйындары уты килде. Өфө – Универсиада уты эстафетаһын ҡабул иткән 30-сы һәм һуңғы ҡала. Универсиада утын ҡаршы алыу тантанаһында БР Йәштәр сәйәсәте һәм спорт министрлығы, БР Спорт сараларын ойоштороу һәм үткәреү идаралығы хеҙмәткәрҙәре, киң мәғлүмәт саралары вәкилдәре ҡатнашты.
— Беҙҙең сәфәребеҙ 14 майҙа башланды, йәғни бына инде бер айҙан ашыу Универсиада утын һаҡлайбыҙ. Беҙҙең өсөн был ҙур яуаплылыҡ ҡына түгел, оло хөрмәт тә, — тип билдәләне спортсыларҙың береһе Владимир Жемер. – Бөгөнгө эстафета бөтә ил буйлап ҡылған сәфәребеҙҙең һуңғы баҫҡысы булып тора һәм ул лайыҡлы үтер, тип ышанабыҙ.
Бөтә донъя студенттар уйындары символын Өфө урамдары һәм майҙандары буйлап ҡаланың иң яшы студенттары, билдәле спортсылары – йәмғеһе 38 кеше йөрөтәсәк. 7 километр 300 метр оҙонлоҡтағы Эстафета 15 сәғәттә Йәштәр һарайы алдындағы майҙанда старт ала. Колонна Октябрҙең 50 йыллығы, Цюрупа, Ленин, Пушкин, К.Маркс һәм З.Вәлиди урамдары буйлап Салауат Юлаев исемендәге майҙанға тиклем үтәсәк.
Эстафета Татарстан Республикаһының 43 муниципаль берәмеге аша үтеп, 2013 йылдың 6 июлендә Ҡазанда XXVII Бөтә донъя йәйге Универсиадаһын асыу тантанаһы менән тамамланасаҡ.


text:
Республика йәштәрен «Өфө — Галле-2015» студенттар менән алмашыу программаһында ҡатнашырға саҡыралар
ӨФӨ, 2015 йыл, 2 февраль. /«Башинформ» мәғлүмәт агентлығы, Ләйлә Аралбаева/.
Башҡорт-Герман йәштәр форумынан хәбәр итеүҙәренсә, «Өфө — Галле-2015» халыҡ-ара студенттар менән алмашыу өсөн ҡатнашыусылар йыйыу февраль аҙағына тиклем оҙайтыла.
Алмашыу йәйге ике айға иҫәпләнгән. Июль баштарында Өфөнән 15 студент Германияға китә, ә август баштарында улар 15 немец студенты менән бергә кире ҡайта. Германия студенттары Рәсәйҙә сентябргә тиклем йәшәсәк.
Ҡатнашыусыларға Германияла бушлай йәшәү, туҡланыу һәм мәҙәни программа ойошторола. Бары тик Өфө — Берлин — Өфө йүнәлештәре һәм шәхси сығымдар ғына студенттар иҫәбенә.
Проектта ҡыҙыҡлы кешеләр, немец мәҙәниәте, традициялары һәм көнкүрештәре менән танышыу ҡаралған. Пргорамма буйынса Галле, Берлин, Лейпциг, Дрезден, Йена, Веймар, Наумбург, Дессау, Мерзебург, Шонбург ҡалаларына, урта быуат һарайҙарына экскурсиялар, кафе, галерея, музей, аквапарк, кисәләргә йөрөү, биш көнлөк велотур ойоштороласаҡ.
Башҡортостанда иһә студенттар Өфө буйлап экскурсияға сығасаҡ, кафеларға, музейҙарға барасаҡ, теплоходта йөрөйәсәк.
— Ун көн буйына Ағиҙел йылғаһы буйлап ағыу — алмашыу программаһының төп сараһы. Ҡатнашыусылар әйтеүенсә, был улар өсөн ғүмерҙәрендәге сағыу ваҡиғаларҙың береһе, — тип һөйләнеләр ойоштороусылар.
Анкетаны «Өфө — Галле» сайтында тултырырға йәки «ВКонтакте» сайтындағы төркөмдән алырға була.


text:
Башҡортостандан хаж ҡылыусылар Мәккәгә юлланды
Ислам дине нигеҙен тәшкил иткән биш ғәмәлдең береһен башҡарырға быйыл республиканан йөҙҙән ашыу мосолман теләк белдергән. Бөгөн төнөн 29 кешенән торған төркөм юлға сыҡты. Әли диндарҙар менән бергә Башҡортостан ерендә Ихлас мәсетендә юл намаҙын башҡара. Бер-нисә сәғәттән ул мосолмандар өсөн изге Мәккә ҡалаһына осоп, Ҡәғбәтулла мәсетендә ғибәҙәт ҡыласаҡ. Әли Санкаров Рәсәй Ислам университетының өсөнсө курс студенты. Тәүге тапҡыр хаж ҡылһа ла, уға ҙур яуаплылыҡ йөкмәтелгән. Үҙәк Диниә назараты тарафынан биш тиҫтә кешенән торған төркөмдөң етәксеһе итеп тәғәйенләнгән. Быйыл Башҡортостандан йөҙҙән ашыу кеше изге ғәмәлде башҡарырға теләк белдергән. “Өфө” халыҡ-ара аэропортынан республика райондарынан ғына түгел, күрше өлкәләрҙән дә килгән диндарҙар оло юлға йыйына. Беренсе тапҡыр хаж ҡылыусыларҙы ғаиләләре менән оҙаталар. Мәккәгә барыу ислам дине нигеҙен тәшкил иткән биш ғәмәлдең береһе. Мөмкинлеге булған һәр мосолманға ғүмерендә бер генә мәртәбә булһа ла хаж ҡылыу фарыз. Зөлхизә айының туғыҙынсы көнөндә Ҡорбан байрамы башлана. Хаждағылар был көндө тулыһы менән Ғәрәфәттә үткәрергә тейеш. Быйыл ул 12 сентябрға тура килә. Хаж — ул ифрат ауыр, яуаплы һәм сауаплы. Әммә бик күп сабырлыҡ, түҙемлек талап иткән ғибәҙәт һәр кемгә иман ныҡлығы һәм күңел тыныслығы бирә.


text:
Республикала Газ химияһы инжинирингы үҙәге төҙөләсәк
«Газпром» асыҡ акционерҙар йәмғиәте менән Башҡортостан Хөкүмәте араһында хеҙмәттәшлек тураһында өҫтәмә килешеү йома көнө Петербург халыҡ-ара иҡтисади форумда төҙөлдө. Уға «Газпром» асыҡ акционерҙар йәмғиәте идараһы рәйесе Алексей Миллер менән Башҡортостан Президенты Рөстәм Хәмитов ҡул ҡуйған. Был хаҡта «Газпром»-дың матбуғат хеҙмәте хәбәр итә.
Башҡортостанда Газ химияһы инжинирингы үҙәге төҙөләсәк, тиелә документта. Уның төп маҡсаты «Газпром нефтехим Салауат» асыҡ акционерҙар йәмғиәте ҡеүәтен үҫтереү буйынса проект әҙерләү буласаҡ.
Килешеү шулай уҡ төбәктә газ турбинаһы двигателдәрен йыйыу, ремонтлау, тикшереү һәм сервис хеҙмәтләндереү компанияһын булдырыуҙы ҡарай. Ул «Газпром», Өфө моторҙар етештереү берекмәһе һәм Башҡортостан Республикаһы Хөкүмәте ҡатнашлығында ойоштороласаҡ.
Яҡтарҙың өҫтәмә килешеүгә ҡул ҡуйыуы йылылыҡ энергетикаһы объекттарын төҙөү һәм реконструкциялау, экологик именлекте һәм тәбиғәт менән рациональ файҙаланыуҙы тәьмин итеү, газ, нефть эшкәртеү һәм нефть химияһы сәнәғәте өсөн кадрҙар әҙерләү, шулай уҡ Башҡортостанда социаль программаларҙы һәм мәҙәни проекттарҙы тормошҡа ашырыу мәсьәләләре буйынса хеҙмәттәшлеккә йүнәлтелеүҙе дәлилләй, тип билдәләнә «Газпром»-дың матбуғат хеҙмәте хәбәрендә.


text:
Фото:
Күмертау ҡалаһы «Еңеү» республика марафонын ҡабул итте
Фото:
ӨФӨ, 2015 йыл, 26 февраль. /«Башинформ» мәғлүмәт агентлығы, Гөлфиә Акулова/.
Көн элгәре Күмертау ҡалаһы 1941-1945 йылдарҙағы Бөйөк Ватан һуғышында Еңеүҙең 70 йыллығына арналған «Еңеү» республика марафонын ҡабул итте. Еңеү паркындағы Мәңгелек уттан тоҡандырылған капсула Туймазынан килтерелде.
Тантана Еңеү скверында Хәрби һәм хеҙмәт даны монументы эргәһендә үтте. Сарала Күмертау хакимиәте башлығы урынбаҫары Наталья Лапшина, Башҡортостандың Мәҙәниәт министрлығы ҡарамағындағы мәҙәниәт буйынса Йәмәғәт советы рәйесе Рафаэль Шафиҡов, Республика халыҡ ижады үҙәгенең генераль директоры Байрас Ишбирҙин, Һуғыш, хеҙмәт, Ҡораллы Көстәр һәм хоҡуҡ һаҡлау органдары ветерандарының ҡала советы рәйесе Закир Әкбәров ҡатнашты. Байрамға Бөйөк Ватан һуғышы ветерандары, тыл эшсәндәре, локаль һуғыш һәм хәрби бәрелештәрҙә ҡатнашыусылар, күрше район хакимиәте башлыҡтарының социаль сәйәсәт буйынса урынбаҫарҙары һәм мәҙәниәт бүлеге етәкселәре саҡырылғайны.
— Мәңгелек ут һәр ваҡыт хәтерҙең тере символы булды. Бөгөн ошо эстафетаны тапшырғанда Бөйөк Еңеүҙең ниндәй көс менән яуланыуын онотмауыбыҙ хаҡында белдерәбеҙ, — тип һыҙыҡ өҫтөнә алды Закир Әкбәров.
Күмертау хакимиәте башлығы урынбаҫары Күмертауҙағы Мәңгелек уттың төп капсулаһын Нефтекама ҡалаһының мәҙәниәт бүлеге етәксеһе Ирина Әхмәҙишинаға тапшырҙы. Марафондың алты бәләкәй капсулаһы Көйөргәҙе, Күгәрсен, Стәрлебаш, Федоровка, Мәләүез райондарына һәм Күмертау ҡалаһына бирелде.
Мәңгелек утҡа сәскәләр һалғандан һуң барыһы ла «Дуҫлыҡ» Республика халыҡ ижады үҙәге филиалына саҡырылды.


text:
«Башҡортостандың йыл уҡытыусыһы-2015» исеменә Өфөнән Рима Ронжина лайыҡ булдыФото: Андрей Старостин
«Башҡортостандың йыл уҡытыусыһы-2015» исеменә Өфөнән Рима Ронжина лайыҡ булды
«Башҡортостандың йыл уҡытыусыһы-2015» исеменә Өфөнән Рима Ронжина лайыҡ булдыФото: Андрей Старостин
ӨФӨ, 2015 йыл, 6 апрель. /«Башинформ» мәғлүмәт агентлығы, Эльмира Сабирова/.
Өфөнөң 58-се лицейынан математика уҡытыусыһы Рима Ронжина «Йыл уҡытыусыһы-2015» республика конкурсының абсолют еңеүсеһе булды. 4 апрелдә «Башҡортостан» дәүләт концерт залында еңеүселәрҙе һәм лауреаттарҙы бүләкләү тантанаһы үтте.
Һөнәри оҫталыҡ бәйгеһендә бөтә республиканан 100-ҙән ашыу иң яҡшы уҡытыусы ҡатнашты. Педагогтарҙың уртаса йәше — 37. Конкурсанттар педагогик тәжрибәһен күрһәтеп кенә ҡалманы, оҫталыҡ дәрестәре ойошторҙо, класс сәғәттәре үткәрҙе, «Киләсәк мәктәбе. Мәктәптең киләсәге» темаһы буйынса түңәрәк өҫтәлдә ҡатнашты. Уларҙың эшен Мәғарифты үҫтереү институты ректоры Рәмил Мәзитов рәйеслегендәге компетентлы жюри баһаланы. Ул уҡытыусыларҙың юғары оҫталыҡ кимәлен билдәләне.
— Һис шикһеҙ, конкурс бик ҡыҙыҡлы үтте. Сағыу һәм үҙенсәлекле сығыштар күп булды, — тине жюри рәйесе. — Айырыуса ауыл уҡытыусыларының юғары оҫталыҡ кимәлен билдәләп үткем килә. Уларҙың һәр береһе яҡшы һөҙөмтәләргә өлгәшеү өсөн күп көс һалды. Быйылғы бәйгелә биш йыллыҡ эш стажы булған йәш педагогтар әүҙем ҡатнашты.
Башҡортостандың мәғариф министры Әлфис Ғаязов республикала белем биреү системаһын үҫтереү өсөн байтаҡ эш башҡарылыуын һыҙыҡ өҫтөнә алды.
— Уҙған йыл беҙҙең өсөн бик һөҙөмтәле булды. Бында уҡытыусыларҙың да өлөшө ҙур, — тине ведомство башлығы. — Һеҙ — Башҡортостан мәғариф системаһының ғорурлығы. Һеҙҙең барығыҙ ҙа еңеүселәр, сөнки уҡыусыларҙың һәм коллегаларығыҙҙың ихтирамын яулағанһығыҙ. Уҡытыусы хеҙмәте — мәңгелек. Мәңгелек — беҙҙең ҡулдарҙа.
«Башҡортостандың йыл уҡытыусыһы-2015» бәйгеһенең абсюлют еңеүсеһе Рима Ронжина әйтеүенсә, конкурс көндәре барышында ижади мөхит хөкөм һөргән.
— Етди әҙерлек, ваҡыт һәм көс талап ителде. Район конкурсы ноябрҙә үк башланды, артабан ҡала этабында ҡатнашып, еңеү яуланым, — ти Рима Ронжина. — Һис шикһеҙ, бындай конкурстар уҡытыусының һөнәри үҫешенә булышлыҡ итә. Әҙерлек барышында бик күп яңы мәғлүмәттәр тупланым. Тәьҫораттарым әйтеп бөткөһөҙ. Әлбиттә, еңеүсе кубогын ҡулға алғас, һоҡланыу, ҡәнәғәтләнеү тойғоһо кисерәһең! Миңә ярҙам иткән һәм ышанған коллегаларыма, уҡыусыларға, ата-әсәләргә, ғаиләмә рәхмәт белдерәм. Был беҙҙең дөйөм еңеүебеҙ! Уҡытыусы өсөн иң мөһиме — үҙ эшеңдең оҫтаһы булыу һәм уҡыусыларыңды яратыу!
«Йыл уҡытыусыһы» республика бәйгеһе Бөтә Рәсәй конкурсының төбәк этабы булып тора. Сентябрь аҙағында еңеүсе унда Башҡортостан исеменән сығыш яһаясаҡ.
Йылдың иң яҡшы рус теле һәм әҙәбиәте уҡытыусыһы исеменә Хәйбулла районы Аҡъяр ауылының 2-се урта дөйөм белем биреү мәктәбе уҡытыусыһы Гөлнара Мәмбәтова лайыҡ булды, ә иң яҡшы татар теле һәм әҙәбиәте уҡытыусыһы тип Өфөнөң Ленин районы 24-се мәктәбенән Зәбирә Риянова танылды.
Шулай уҡ лауреаттар һәм номинацияларҙа еңеүселәр бүләкләнде.


text:
Ҡышҡы каникулдар уҡыусыларҙың бер өлөшө өсөн айырыуса яуаплы осор. Тап ошо көндәрҙә мәктәп, район һәм республика кимәлендә төрлө фәндәрҙән олимпиадалар үтә. Рәми Ғәрипов исемендәге башҡорт гимназия- интернатында башҡорт теле һәм әҙәбиәте буйынса республика олимпиадаһы асылды. Републикабыҙ район һәм ҡалаларынан 400-ҙән ашыу бала тел буйынса оҫталыҡтарын күрһәтергә килде. Күрше төбәктәрҙән - Ырымбур, Силәбе, Ҡурған өлкәләренән һәм Татарстан республикаһынан да уҡыусылар олимпиадала ҡатнашырға теләк белдергән.
Мәғариф министры урынбаҫары Артур Сурин әйтеүенсә, төбәк-ара олимпиадала еңеүсе 11-се синыф уҡыусылары юғары уҡыу йорттарының башҡорт филологияһы факультеттарына имтиханһыҙ ҡабул ителәсәк. Башҡорт теле һәм әҙәбиәте буйынса олимпиада өс турҙа үтә. Викторина, инша һәм сәсәндәр бәйгеһе. Еңеүселәр 12 ғинуарҙа билдәләнәсәк.


text:
Бөгөн Лондонда Олимпиада-2012 асыла
27 июлдә Лондонда Олимпиада-2012 асыла. Рәсәй йыйылма командаһы составында Башҡортостан Республикаһы исеменән туғыҙ спортсы сығыш яһаясаҡ.
Улар – еңел атлеттар Лилиә Шобухова, Григорий Андреев (икеһе лә марафонсы), Егор Николаев, йөҙөүсе Антон Анчин, бокссы Елена Совельева, фехтование спорт төрө буйынса Реналь Ғәниев һәм Артур Әхмәтхужин, ауыр атлет Дмитрий Клоков, байдарка һәм каноэла ишкәксе Илья Первухин. Бынан тыш, спорт һөйөүселәр Стәрлетамаҡта тыуып үҫкән Татьяна Лебедева (еңел атлетика), Евдокия Гречишникова (биш төр ярыш), Өфөнөң «Ағиҙел» спорт үҙәгендә шөғөлләнгән Александр Колобневтың (велоспорт) сығыштарын ҡарай ала.
Беренселәрҙән булып Әхмәтхужин менән Ғәниев сығыш яһай, уларҙың шәхси ярыштары 31 июлдә старт ала.
2012 йылғы Олимпия уйындарын асыу тантаныһы Мәскәү ваҡыты менән 24 сәғәттә башлана.


text:
Сумғыс өйрәк
Сумғыс өйрәк, ерәнсәй сумғыс, сумғалаҡ, сумаса, сумҡа өйрәк, сумғош (урыҫ. Красноголо́вый ныро́к, лат. Aythya ferina) — һуна өйрәктән бәләкәйерәк һыу ҡошо.
Яңғыҙ ҙа, парлашып та, күмәкләшеп тә йөрөйҙәр. Ата өйрәктең дөйөм төҫө буҙ. Башы һәм муйыны ҡыҙғылт көрән. Түше, ҡойроғо һәм ҡанаттарының осо ҡара. Суҡышы һорғолт зәңгәр, осо ҡара. Инә өйрәктең һәм ата өйрәктең йәйге-көҙгө төҫтәре тоноғораҡ. Башҡа сумғыс өйрәктәрҙән сыбар ҡауырһындарының булмауы менән айырыла.
Ата ҡош яҙғыһын һыҙғыра, инә ҡош «кер-рр-кер-рр» тигән тауыштар сығара. Асыҡ тәрән урындары булған ҡамышлы күл һәм йылғаларҙа йәшәй. Үлән, һыу үҫемлектәре, һәм бөжәктәре менән туҡлана.
Күсмә ҡош. Киң таралған. Ояһы йығылған ҡамыш өҫтәрендә була. 6—9 бөртөк һарғылт зәңгәр йомортҡа һала. Ите өҫөн аулайҙар.
Әҙәбиәт[үҙгәртергә | вики-тексты үҙгәртергә]
- В. К. Рябицев. Птицы Урала, Приуралья и Западной Сибири: Справочник-определитель. — Екатеринбург: Изд-во Урал. ун-та, 2001. — С. 81-83. — 608 с. — ISBN 5-7525-0825-8
- Э. Ф. Ишбирҙин. Башҡортостан ҡоштары. Өфө, 1986 йыл Өфө.